title: Petteri Salminen

text: Petteri Salminen soitti useissa eri kokoonpanoissa, joista tunnetuimpia olivat Mikko Alatalon ja Juice Leskisen eri yhtyeet. Salminen teki musiikillista yhteistyötä myös Anssi Tikanmäen, Heikki Silvennoisen ja useiden muiden tunnettujen suomirock-muusikoiden kanssa.


title: Petteri Salminen

text: Ruovesi:


title: Petteri Salminen

text: Virrat:


title: Petteri Salminen

text: Tampere:


title: Petteri Salminen

text: HelsinkiKitaranaan Salminen käytti useimmiten Fender Stratocasteria, joita hänellä oli ainakin kaksi (sunburst-värinen sekä musta). Hänellä oli myös Ibanez 2671 Randy Scruggs Signature, joka on todella harvinainen instrumentti nykypäivänä. Kitaravahvistimena hänellä oli useimmiten Marshallin valmistama nuppi ja kaappi, Fender Twin Reverb, tai Gibson G80.


title: Petteri Salminen

text: 1982–83 Petteri Salminen opetti Pirkanmaan Musiikkiopistossa Tampereella pianonsoittoa.


title: Petteri Salminen

text: Salminen teki kaksi levyä yhdessä Heikki Silvennoisen kanssa Frendz-kokoonpanossa. "Final Awakening" -levyllä Salminen oli mukana sävellystyössä, kappaleessa "Piano - playing - preacher".


title: Suomalaisen ilmatorjunnan kalusto (talvi- ja jatkosota)

text: Suomalaisen ilmatorjunnan kalusto talvi- ja jatkosodassa käsitti mm. seuraavia aseita (joiden ominaisuuksia seuraavassa taulukossa esitellään):


title: Erich Maria Remarque

text: Erich Maria Remarque, oikealta nimeltään Erich Paul Remark (22. kesäkuuta 1898 Osnabrück – 25. syyskuuta 1970 Locarno, Sveitsi) oli saksalainen kirjailija. Hän saavutti maailmanmaineen ensimmäiseen maailmansotaan sijoittuvalla, väljästi omaelämäkerrallisella romaanillaan "Länsirintamalta ei mitään uutta".


title: Erich Maria Remarque

text: Remarque syntyi katoliseen työläisperheeseen. Hänen isänsä Peter Franz Remark oli ammatiltaan kirjansitoja ja äiti Anna Maria Remark (o.s. Stallknecht) oli kotirouva.


title: Erich Maria Remarque

text: Suoritettuaan kansakoulun Remarque kävi katolista opetusseminaaria. Ensimmäinen maailmansota oli syttynyt vuonna 1914. Se katkaisi Remarquen opinnot ja hänet kutsuttiin palvelukseen vuonna 1916. Koulutusjakson jälkeen hän lähti länsirintamalle vuonna 1917 ja saman vuoden kesällä hän haavoittui kaulaan ja käteen. Haavoittumisensa jälkeen Remarque soti selustassa. Sodan päättyessä 11. marraskuuta 1918 hän oli sotilassairaalassa Duisburgissa.


title: Erich Maria Remarque

text: Rauhan palattua Eurooppaan Remarque palasi keskeytyneiden opettajaopintojensa pariin ja työskenteli vuonna 1919 kansakoulun opettajana. Näihin aikoihin hän otti käyttöön isoisänsä nimen Remarque. Opettajan työ ei kuitenkaan tuntunut mukavalta, joten Remarque kokeili eri ammatteja. Hän toimi muun muassa liikemiehenä, kirjastonhoitajana sekä toimittajana. Hänen esikoisteoksensa "Die Traumbude" julkaistiin vuonna 1920 ja seuraava teos "Station am Horizont" vuonna 1927.


title: Erich Maria Remarque

text: Remarquen elämä muuttui hänen maailmanmenestyksen saaneen romaaninsa "Länsirintamalta ei mitään uutta" () myötä. Teos ilmestyi vuonna 1929. Se kuvaa ensimmäisen maailmansodan mielettömyyttä 20-vuotiaan päähenkilönsä Paul Bäumerin silmin nähtynä. Näkökulma on koko ajan rivimiehen ja se välittää sodan koko julmuuden: myrkkykaasut, konekiväärit, lähitaistelut, tarkka-ampujat ja kuukausia kestävät taistelut joilla ei saavuteta mitään. Päivittäin joku kuolee tai haavoittuu. Kotona lomilla käydessä ei voi kertoa kokemastaan, sillä kukaan ei kuitenkaan usko millaista sota todella on.


title: Erich Maria Remarque

text: Teoksen päähenkilö liittyy armeijaan ja lähtee sotaan opettajansa kehottamana. Opettaja puhuu innostavia puheita Ranskan lyömisestä ja Pariisin valtaamisesta. Rintamalla yksittäinen sotilas ei kuitenkaan tajua mistään muusta mitään kuin miten selvitä hengissä omalla lohkollaan. Rintamalla Paul ystävystyy häntä vanhemman Stanislaus Katczinskyn eli Katin kanssa, joka opettaa kokematonta selviytymään. Kestettyään päiväkausia jatkunutta pommitusta päähenkilö ymmärtää, että sodassa ei ole mitään järkeä. Toinen oivallus liittyy siihen, että rauhan tultua ei ole mitään mihin palata: vanhemmilla miehillä on perheet ja ammatit joihin palata ja nuoremmat voivat palata kouluun. Niillä jotka joutuivat sotaan koulusta, parhaat nuoruusvuodet tärveltyivät ampumahaudoissa. Tätä kuvattiin 1920-luvun Euroopassa "kadotetuksi sukupolveksi". Teoksen lopussa Paul kuolee ja tilannetiedotus kertoo, että "länsirintamalta ei mitään uutta."


title: Erich Maria Remarque

text: Teos oli valtava menestys, sillä se tuntui puhuttelevan sotasukupolven tuntoja kaikkialla Euroopassa. Ensimmäisen puolentoista vuoden kuluttua ilmestymisestään sitä oli myyty 2,5 miljoonaa kappaletta useilla eri kielillä. Vuonna 1930 Lewis Milestone sovitti teoksen elokuvaksi.


title: Erich Maria Remarque

text: Vuonna 1931 Remarque muutti Sveitsiin, Ponto Roncoon. Kansallissosialistit vainosivat Remarqueta hänen pasifisminsa takia ja esittivät julkisuudessa valheellisen väitteen, että hän olisi Ranskan juutalainen, oikealta sukunimeltään Kramer. Nämä täysin väärät tiedot saattavat edelleen tulla vastaan aitoina tietoina. Päästyään valtaan kansallissosialistit kielsivät Remarquen teokset ja polttivat niitä kirjaroviolla. Vuonna 1938 häneltä poistettiin Saksan kansalaisuus.


title: Erich Maria Remarque

text: Remarque julkaisi maanpaossa ollessaan vuonna 1937 teoksen "Kolme toverusta", joka käsittelee elämää ensimmäisen maailmansodan jälkeisessä Saksassa. Se sijoittuu nimeltä mainitsemattomaan kaupunkiin, jossa kolme nuorehkoa miestä, Robert Lohkamp, Otto Köster ja Gottfried Lenz, korjaavat vanhoja autoja omassa verstaassaan. Kaikkien elämää sävyttävät sotavuosien aikaansaama pettymys ja illuusiottomuus. Taustalla kerrotaan talousvaikeuksista ja oikeiston ja vasemmiston välisistä katumellakoista.Yksi päähenkilöistä, Gottfried Lenz, kuolee kadulla kansallissosialistien pahoinpitelemänä.Teos sovitettiin Yhdysvalloissa elokuvaksi vuonna 1938 ja sen ohjasi Frank Borzage. Käsikirjoituksen elokuvaan teki F. Scott Fitzgerald. Hollywoodin studiojohtaja tosin olisi halunnut vaihtaa kirjan kansallissosialistit kommunisteiksi, mutta käsikirjoittaja piti pintansa.


title: Erich Maria Remarque

text: Vuonna 1943 Erich Maria Remarquen sisar Elfriede Scholz tuomittiin natsi-Saksan kansantuomioistuimessa kuolemaan. Oikeusistuimen puheenjohtaja Roland Freisler sanoi: ""Ikävä kyllä veljenne pääsi käsistämme, mutta te ette pääse käsistämme."" Elfriede teloitettiin joulukuussa 1943.


title: Erich Maria Remarque

text: Sveitsissä Remarque tutustui jo sinne aikaisemmin siirtyneisiin saksalaisiin kirjailijoihin, kuten Thomas Manniin ja Carl Zuckmayeriin. Vuonna 1939 hän muutti Yhdysvaltoihin puolisonsa tanssijatar Jeanne Zambouin kanssa. Remarque oli Zambouin kanssa kahdesti naimisissa ja hän myös erosi puolisostaan kahdesti. Yhdysvallat myönsi Remarquelle kansalaisuuden vuonna 1947. Seuraavana vuonna hän päätti kuitenkin palata Eurooppaan ja asettui loppuelämäkseen Sveitsiin. Yhdysvalloissa oleskelun aikana hänen kerrotaan olleen suhteissa niin Marlene Dietrichin kuin Greta Garbonkin kanssa.


title: Erich Maria Remarque

text: Maanpakolaisuuden tuntoja Remarque käsitteli vuonna 1946 ilmestyneessä romaanissaan "Riemukaari". Sen tapahtumat sijoittuvat vuoden 1939 Pariisiin. Sen päähenkilö on nimeltään Ravic, ammatiltaan kirurgi. Kansallissosialistit ovat riistäneet häneltä Saksan kansalaisuuden. Hänellä ei ole toimilupaa Ranskassa, mutta ansaitakseen elatuksensa hän tekee vaikeita leikkauksia taitamattomien ranskalaisten kollegoidensa puolesta. Ravic ei usko enää rakkauden mahdollisuuteen, mutta elämä antaa hänelle vielä uuden mahdollisuuden. Teos on sovitettu elokuvaksi kahdesti: vuonna 1948 sen ohjasi Lewis Milestone ja 1985 Waris Hussein.


title: Erich Maria Remarque

text: Remarque avioitui vuonna 1958 näyttelijätär Paulette Goddardin kanssa ja avioliitto kesti loppuelämän ajan. Goddard oli saavuttanut kuuluisuutta olemalla Charles Chaplinin entinen vaimo.


title: Erich Maria Remarque

text: Remarque ansaitsi hyvin kirjoillaan ja niiden elokuvasovituksilla. Hän testamenttasi 20 000 000 Yhdysvaltain dollaria New Yorkin yliopistolle Euroopan tutkimista varten. Häneltä ilmestyi 1971 postuumi teos "Schatten im Paradies".


title: Erich Maria Remarque

text: Saksan liittotasavalta myönsi Remarquelle vuonna 1967 korkea-arvoisen kunniamerkin ja vuodesta 1991 alkaen on hänen syntymäkaupunkinsa Osnabrück jakanut joka toinen vuosi hänen nimeään kantavan rauhanpalkinnon.


title: Erich Maria Remarque

text: Kirjallisina vaikuttajinaan Remarque piti Immanuel Kantia, Karl Mayta, Frank Wedekindia ja Rainer Maria Rilkeä.


title: Johnny ”J”

text: Johnny Lee Jackson (28. elokuuta 1969 – 3. lokakuuta 2008), joka tunnetaan paremmin nimellä Johnny J, oli monta platinalevyä tuottanut musiikkituottaja, joka tunnetaan parhaiten 2Pacin albumien "Me Against the World" ja "All Eyez on Me" tuottamisesta.


title: Johnny ”J”

text: Hän syntyi Juarezissa Meksikossa vuonna 1969 ja nousi kuuluisuuteen South Central Los Angelesista. Johnny ”J” omisti Klock Work Entertainmentin. Hän teki itsemurhan 3. lokakuuta losangelesilaisessa vankilassa, jossa hän odotti tuomiota rattijuopumuksesta.


title: Johnny ”J”

text: Johnny J aloitti ammattimaisen tuottamisen vuonna 1987. Hänen ensimmäinen kappaleensa oli Candymanin ”Knockin Boots”. Johnny J on työskennellyt lukuisten artistien kanssa kuten 2Pacin, Mark Wahlbergin ja Jon B:n.


title: Johnny ”J”

text: Jackson julkaisi esikoisrap-albuminsa "I Gotta Be Me" vuonna 1995. Albumi jäi hänen ainoaksi soolojulkaisuksi.


title: Johnny ”J”

text: Johnny J esiintyi vuonna 2004 kappaleessa ”Never Forget” yhdessä Val Youngin ja Tha Outlawz jäsen Napoleonin kanssa. Kappale on kunnianosoitus Tupacille. Kappaleesta on kuvattu myös pienellä budjetilla musiikkivideo.


title: Johnny ”J”

text: MrMakaveli.net-sivulle antamassaan haastattelussa Jackson kertoi työstävänsä vuodelle 2008 Tatyana Alin uutta albumia "The Light".


title: Alakiiminki

text: Alakiiminki oli Suomen entinen kappeliseurakunta vuoteen 1867 asti hallinnollisessa Suur-Iin pitäjässä, jolloin nykyinen Kiimingin kunta perusti itsenäisen oman kunnan. Nimitystä Alakiiminki käytettiin erotukseksi Ylikiimingistä ja ylikiiminkiläisistä.


title: Amaru Entertainment

text: Amaru Entertainment on levy-yhtiö, jonka perusti Tupac Shakurin äiti Afeni Shakur vuonna 1997. Amaru Entertainmentin toimenkuvana on Tupacin ennen julkaisemattomien kappaleiden julkaisu uusilla albumeilla. Yhtiöllä on myös päätösvalta kaikkiin Tupacin ennen julkaisemattomiin kappaleisiin. Tupacin kuoleman jälkeen Amaru on julkaissut uusintajulkaisuina "2Pacalypse Now"-, "Strictly 4 My N.I.G.G.A.Z..."-, "Thug Life Vol. 1"- ja "Me Against the World" -albumit. Amaru Entertainment on julkaissut yhteensä kymmenen postuumia albumia Tupacilta sekä yhden dokumenttielokuvan .


title: Amaru Entertainment

text: Tupac Amaru Shakur (16. kesäkuuta 1971 New York, Yhdysvallat – 13. syyskuuta 1996 Las Vegas, Nevada, Yhdysvallat) on Yhdysvaltain parhaiten myynyt hip hop -artisti ja näyttelijä. Tupac käytti artistinimenään lyhennettä "2Pac". Myöhemmin hän käytti myös artistinimeä "Makaveli". Tupac on myynyt maailmanlaajuisesti yli 80 miljoonaa levyä ja pelkästään Yhdysvalloissa yli 50 miljoonaa albumia. Monet fanit, kriitikot ja ammattialojen sisäpiiriläiset ovat määritelleet 2Pacin kaikkien aikojen parhaimmaksi rap-artistiksi.


title: Tohtori Dorcas

text: Tohtori Lemuel Dorcas on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisen "Sub-Mariner"-lehden viidennessä numerossa (1968). Hahmon loivat Roy Thomas ja John Buscema.


title: Tohtori Dorcas

text: Tohtori Lemuel Dorcas oli meribiologi, geneetikko, keksijä ja maailman hallintaa halajava valloittaja. Dorcas on vastuullinen olympiauimari Todd Arlissin muuttamisesta Tiikerihaiksi. Dorcas altisti pahasti vammautuneen Arlissin lukuisilla geneettisille kokeille, joiden avulla Arliss parani vammoistaan. Tohtori Dorcasin motiivit olivat kuitenkin pahantahtoiset, koska hän suunnitteli käyttävänsä Tiikerhaita välineenään maailmanvalloituksessa. Dorcas lähetti useita robotteja tutkimaan merenpohjaa sopivien hailajien löytämiseksi, jotta tämä voisi käyttää näiden geneettistä ainesta Arlissin parantamisessa. Sattumalta Kapteeni Ihmeen kanssa taistellut Namor kuitenkin löytyi uupuneena merenpohjasta. Dorcas päätti hyödyntää Namorin geneettistä materiaalia yhdessä julmimpien haiden kanssa ja loi Arlissista Tiikerihain. Tiikerihai ei kuitenkaan ollut yhteistyöhaluinen Dorcasin kanssa ja karkasi laboratoriosta.


title: Tohtori Dorcas

text: Myöhemmin Dorcas yritti Lohikäärmemiehen avulla nujertaa Namorin, mutta epäonnistui. Raivostuneena Dorcas solmi liiton atlantislaisen sotalordi Krangin kanssa. Krang antoi tohtori Dorcasille koekappaleeksi uskollisen seuraajansa Orkan, jolle Dorcas antoi kokeillaan tappajavalaan voimat. Krang ja Dorcas käyttivät Orkan voimia ja lukuisia tappajavalaita apunaan hyökätessään Atlantikseen. Namorin ja Tiikerihain väliintulo kuitenkin estivät kaksikon suunnitelmat.


title: Tohtori Dorcas

text: Dorcas ja Krang solmivat myöhemmin salaisen liiton Byrrahin kanssa. Kolmikko yritti estää Namorin kruunauksen Atlantiksen prinssiksi ja nostaa valtaistuimelle Namorin sijaan Byrrah. Namor vangitsi Dorcasin ja Krangin, jotka paljastivat, että Byrrah yritti juonillaan kohota hallitsijaksi. Myöhemmin Dorcas hyökkäsi jälleen Namoria vastaan Tiikerihain ja Attuman kanssa. Seuranneessa rajussa taistelussa Namorin kanssa yksi Dorcasin koneista kaatui tämän päälle murskaten pahansuovan tiedemiehen kuoliaaksi.


title: Tohtori Dorcas

text: Tohtori Dorcas omaa ikäisensä aktiivisesti kuntoilevan miehen fyysiset voimat.


title: Tohtori Dorcas

text: Hänen todellinen voimansa on Dorcasin terävä äly ja mahtava tietous genetiikasta, jonka avulla hän on kyennyt sulauttamaan yhteen atlantislaisten ja merenelävien geneettisiä koodeja. Täten Dorcas on luonut useita yliluonnollisen voimakkaita olentoja.


title: Tohtori Dorcas

text: Dorcas on myös mestarillinen insinööri ja on luonut useita uusia kehittyneitä hyökkäysaseita.


title: Jatkosodan suomalaiset lentokoneet

text: Jatkosodan suomalaiset lentokoneet käsittivät muun muassa seuraavia lentokoneita:


title: Raasepori

text: Raasepori () on eteläsuomalainen kaupunki, joka syntyi 1. tammikuuta 2009, kun Tammisaaren ja Karjaan kaupungit sekä Pohjan kunta yhdistyivät. Kunnanvaltuustot päättivät yhdistymisestä 18. kesäkuuta 2007. Raaseporin kaupungissa on asukasta, joista hieman yli puolet asuu liitosta edeltäneen Tammisaaren kaupungin alueella. Väkiluvultaan Raasepori on Suomen . suurin kunta. Raaseporin asukkaista prosenttia on ruotsinkielisiä.


title: Raasepori

text: Kaupungin nimi on peräisin Tammisaaren Snappertunassa sijaitsevasta Raaseporin linnasta. Jouko Vahtola on katsonut linnan mahdollisesti perustaneiden saksalaisten antaneen linnalle nimen Lyypekin lähellä sijaitsevan Ratzeburgin hiippakunnan mukaan. Historiallisesti seutu on keskiajalla kuulunut Raaseporin lääniin. Kaupungille valittiin kutsukilpailun perusteella uusi vaakuna, jota on kritisoitu sen epäheraldisuudesta ja valinnan menettelytapojen vuoksi.


title: Raasepori

text: Suomen kunnista Raaseporissa on kuudenneksi eniten kesämökkejä. Vuoden 2009 alussa niitä oli 6 200.


title: Raasepori

text: Raaseporin naapurikuntia ovat Hanko, Kemiönsaari, Salo, Inkoo ja Lohja.


title: Raasepori

text: Raasepori syntyi vuonna 2009, kun Tammisaari, Pohja ja Karjaa yhdistyivät kaksivuotisen liitosprosessin jälkeen. Alueella on sijainnut useita kuntia.


title: Raasepori

text: Raaseporin linna rakennettiin Snappertunaan 1300-luvulla. Karjaasta ja Tammisaaresta on myös ensimmäiset kirjalliset lähteet noilta ajoilta.


title: Raasepori

text: Tammisaari sai kaupunginoikeudet 1528, jolloin alueen hallinto siirtyi Snappertunasta sinne. Kaupungin merkittävän kirkon olemassaolo saattoi pelastaa sen kaupunkioikeudet, sillä kuningas Kaarle XI oli vielä 1690-luvulla aikeissa peruuttaa ne. 1600-luvulla kaupungin kaupankäynti kärsi myös merkantilismista eli valtion sääntelystä ja holhouksesta. Muun muassa vuonna 1614 ulkomaisten alusten tulo kaupungin satamaan kiellettiin ja vuonna 1636 ulkomaankauppa kiellettiin kokonaan.


title: Raasepori

text: 1500-luvulla Raaseporin alueelle perustettiin useita Suomen ensimmäisistä ruukeista. Alueelle kehittyi merkittäviä ruukkikyliä kuten Fiskars, Billnäs, Fagervik, Antskog ja Åminnefors.


title: Raasepori

text: Usean kunnan alue alkoi yhdentyä 1900-luvun loppupuolella. Tosin Mustio oli liitetty Karjaan maalaiskuntaan jo 1929. Karjaan mlk puolestaan liitettiin Karjaaseen 1969. Vuonna 1977 alueella tehtiin suuria kuntaliitoksia; Snappertuna ja Tammisaaren mlk liitettiin Tammisaareen ja Bromarv jaettiin Tenholan ja Hangon kesken. Vuonna 1993 Tenhola liitettiin vielä Tammisaareen.


title: Raasepori

text: Raasepori sijaitsee Länsi-Uudellamaalla aivan Hankoniemen kannassa. Kaupungin suuresta pinta-alasta ison osan vie sen halkova Pohjanpitäjänlahti. Kaupungin rannikkoa hallitsevat lukuisat saaret, jotka kuuluvat Tammisaaren saaristoon.


title: Raasepori

text: Yleisesti Raaseporin maaperää hallitsee Salpausselän pääasiassa moreeni- ja saviperäinen maa-aines. Kaupungin alueen metsät ovat pääasiassa kuivaa kangasta. Vesistöt koostuvat pääasiassa syvälle yltävistä lahdista ja saarien välisistä salmista, sekä muutamista järvistä. Suuria jokia ei ole; merkittävin on Mustionjoki.


title: Raasepori

text: Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


title: Raasepori

text: Raaseporin suurimmat taajamat ovat Tammisaaren ja Karjaan entiset kaupunkikeskustat. Tammisaari on vanha, 1500-luvulla perustettu kaupunki. Karjaa sen sijaan kehittyi asutuskeskukseksi vasta 1900-luvulla rautatieaseman ympärille.


title: Raasepori

text: Vuoden 2016 lopussa Raaseporissa oli 27 851 asukasta, joista 21 453 asui taajamissa, 6 081 haja-asutusalueilla ja 317 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Raaseporin taajama-aste on 77,9 %. Raaseporin taajamaväestö jakautuu kahdeksan eri taajaman kesken:


title: Raasepori

text: Kaupungin keskustaajama on lihavoitu. Asteriskilla (*) merkityt taajamat kuuluvat tähän kaupunkiin vain osittain. Mustion aseman taajama sijaitsee pääosin Raaseporissa, mutta pieniltä osin myös Inkoossa. Pinjainen on tilastollisessa taajamaluokituksessa osa Karjaan keskustaajamaa. Vuonna 2016 määritellyistä taajamista Bromarv lakkasi olemasta taajama vuoden 2017 taajamarajauksessa.


title: Raasepori

text: Box, Bredvik, Bromarv, Båsa, Dragsvik, Fagernäs, Finby, Finby gränd, Gammelboda, Hangist, Harparskog, Hylta, Höstnäs, Ingvalsby, Jomalvik, Jussaari (Jussarö), Kalvdal, Kansjärvi (Kansjärv), Kelkkala (Kälkala), Kisa (Leksvall), Kivitok, Koivuniemi (Björknäs), Kuivasto (Kvigos), Kulla, Kårböle, Langansböle, Långstand, Malarby, Niitlahti (Nitlax), Norrstrand, Näset, Orvlax, Padva, Pargas, Parkkala (Barkala), Prästkulla, Raasepori (Raseborg), Rekuby, Riilahti (Rilax), Rösund, Siggby, Sillböle, Skogby, Skräddarböle, Skåldö, Sköldargård, Snappertuna, Sommarö, Svenskby, Tallbacka, Tenhola (Tenala), Trollböle, Trollshovda, Västervik, Vättlax, Öby, Östanberg, Österby


title: Raasepori

text: Backby, Backgränd, Bengtsmora, Björnbollstad, Bondby, Brasby, Bredvik, Brynikbacka, Bålaby, Båtsmora, Bällarby, Bällby Bäljars , Degerby, Domargård, Dönsby, Finnbacka, Finnby, Grabbacka, Gösbacka, Heimos, Hållsnäs, Högben, Ingvallsby, Joddböle, Jällsby, Kansbacka, Karjaan asema (Karis station), Karjaan keskusta (Karis centrum), Kasabacka, Kasaby, Kaunislahti (Grundsjö), Kiila (Kila), Kleven, Knapsby, Konungsböle, Kroggård, Kudiby, Kurby, Kvarvbacka, Leppi (Läpp), Lågbacka, Lövkulla, Mangård, Meltola (Mjölbolsta), Mjölnarby, Mustio (Svartå), Nyby, Osmundsböle, Pappila (Prästgården), Päsarby, Reiböle, Romsarby, Sannäs, Sepänkylä (Smedsby), Snällböle, Starkom, Sutarkulla, Svarvarböle, Svedja, Tallmo, Torsböle, Visanbacka, Västanby, Österby


title: Raasepori

text: Andkärr, Ansku (Antskog), Baggby, Björsby, Bockboda, Bollsta (Bollstad), Borgby, Brunkom, Brödtorp, Böle, Dalkarby, Degernäs, Djekenkulla, Ekerö, Elimo, Fiskari (Fiskars), Gammelby, Gennäs, Grabbskog, Grännäs, Gumnäs, Hindraböle, Hällskulla, Jernvik, Kiila (Kila), Klinkbacka, Koppskog, Kuovila (Skogböle), Kvarnby, Kyrkbacka, Lillfors, Mörby, Näsby, Pappila (Prästgården), Persböle, Pinjainen (Billnäs), Pohjankuru (Skuru), Ramskulla, Sidsbacka, Sjösäng, Skarpkulla, Skogäng, Skrittskog, Slicko, Sonabacka, Spakanäs, Starrböle, Sunnanvik, Svedjeby, Sällvik, Tomasböle, Torby, Trädbollstad, Uusikartano (Nygård), Vesterby, Joensuu (Åminne), Åminnefors


title: Raasepori

text:
Vuoden 2018 aluejaon mukaan Raaseporissa on seuraavat Suomen evankelis-luterilaisen kirkon seurakunnat:
Nämä seurakunnat muodostavat Raaseporin seurakuntayhtymän ().


title: Raasepori

text: Suomen ortodoksisen kirkon seurakunnista Raaseporin alueella toimii Helsingin ortodoksinen seurakunta.


title: Raasepori

text: Seuraavassa luettelossa on mainittu historiallisella ajalla lakkautetut seurakunnat Raaseporin nykyisellä alueella.


title: Raasepori

text: Raaseporin kautta kulkee valtatie 25 Hyvinkäältä Hankoon. Se kulkee sekä Karjaan että Tammisaaren keskustojen ohi, ja noin kolmen kilometrin päässä Karjaan keskustasta siitä erkanee Helsinkiin johtava kantatie 51. Tammisaaresta Saloon johtaa kantatie 52.


title: Raasepori

text: Karjaan rautatieasema on risteysasema, jossa Helsingin ja Turun välinen rantarata leikkaa Hyvinkäältä Hankoon johtavan radan. Karjaalla pysähtyy osa Helsingin ja Turun välisistä junista. Sieltä kulkee myös taajamajunia Hankoon. Hyvinkään ja Karjaan välillä on vain tavaraliikennettä. Kunnassa on neljä henkilöliikenteen asemaa, Karjaa, Dragsvik, Tammisaari ja Skogby, joista kolmelta jälkimmäiseltä on yhteyksiä sekä Hankoon että Karjaalle kahden tunnin välein suuntaansa.


title: Raasepori

text: Pohja on Suomen metalliteollisuuden synnyinsijoja. Pitäjään perustettiin noin vuonna 1630 Antskogin ruukki, vuonna 1641 Billnäsin ruukki ja vuonna 1649 Fiskarsin ruukki.


title: Raasepori

text: Nykyään huomattavimpia Raaseporin alueella toimivia yrityksiä ovat:


title: Raasepori

text: Raaseporin tunnetuin nähtävyys on Raaseporin linnanrauniot, joka on Tammisaaren ja koko läntisen Uudenmaan merkittävin historiallinen jäänne. Linna on osittain entisöity ja kesäisin linnan läheisyydessä toimii kesäteatteri, jonka näyttelijät toimivat linnassa myös oppaana. Keskiajalta on peräisin myös Grabben kanava.


title: Raasepori

text: Kaupungissa on lukuisia kirkkoja, joista suurin on 1600-luvulla rakennettu Tammisaaren kirkko. Sen rakennustyöt pani alulle vuonna 1651 kreivi Gustaf Adolf Lejonhufvud. Kirkko sai nykyisen ulkoasunsa kaupunkia vuonna 1821 tuhonneen tulipalon jälkeen. Tenholan, Karjaan ja Pohjan kirkot ovat keskiaikaisia harmaakivikirkkoja. Muut kaupungin alueen kirkot Snappertunassa ja Mustiossa ovat 1600- ja 1700-lukujen puukirkkoja. Nykyinen Bromarvin kirkko on rakennettu aikaisemman palaneen kirkon paikalle 1980–1981.


title: Raasepori

text: Raaseporissa sijaitsee myös monia muistomerkkejä. Harparskogissa sijaitsee Mannerheimin kivi, joka on pystytetty paikalle, jossa sotamarsalkka Mannerheim vastaanotti vuonna 1941 Hangon rintamalla taistelleiden joukkojen ohimarssin. Karjaalla sijaitsee Maasillan taistelun muistomerkki ja Dragsvikissä sijaitsee Tammisaaren vankileirillä kuolleiden punaisten muistomerkki.


title: Raasepori

text: Mustionjoen varrella sijaitsee useita historiallisia ruukkikyliä. Tammisaaren vanhin kaupunginosa, Barckens Udde on suojeltu ja rauhoitettu uusilta rakennuksilta. Sen rakennuskanta koostuu pelkästään 1700- ja 1800-luvun rakennuksista.


title: Raasepori

text: Tammisaaren saariston kansallispuisto käsittää osan Raaseporin laajasta saaristosta. Tammisaaressa sijaitsee saariston luontoa esittelevä Tammisaaren luontokeskus. Tammisaaren saaristoon on mahdollista tutustua saaristoristeilyllä, joita tekee M/S Sunnan II. Laiva on entinen sisävesihöyrylaiva Saimaalta. Karjaan Lepinjärvi (Läppträsket) on lintujärvi.


title: Raasepori

text: Kaupunginalueella on lukuisia vanhoja kartanoita ja linnoja, kuten Mustion linna ja raunioituneet Grabbackan linna ja Junkarsborgin puulinna.


title: Raasepori

text: Kauan asutulla alueella on paljon hautakalmistoja eri aikakausilta. Niitä löytyy muun muassa Brobackasta, Stora ja Lilla näsetistä, sekä Kroggårdsmalmenista.


title: Raasepori

text: Raaseporin valtuuston enemmistö koostuu Ruotsalaisen Kansanpuolueen sekä Suomen Sosialidemokraattisen Puolueen valtuutetuista. Valtuuston puheenjohtaja on RKP:n Thomas Blomqvist. Ensimmäinen varapuheenjohtaja on SDP:n kansanedustaja Maarit Feldt-Ranta ja toinen varapuheenjohtaja Kokoomuksen Erkki Rissanen. Alla puolueiden paikkaluvut kun jäseniä on 43:Alla Raaseporin alueen puoluekannatuslukemat.Entisen Pohjan kunnan alueella on myös kaksi täysimittaista golfkenttää, kaksi ratsastuskeskusta, laskettelukeskus sekä urheiluopisto.Uudenmaan Prikaati toimii Tammisaaren Dragsvikissä.


title: Lambda-CDM-malli

text: ΛCDM tai Lambda-CDM () eli lambda-kylmä pimeä aine -malli on kosmologinen malli. Sillä pyritään selittämään ilmiöt kuten kosminen taustasäteily, maailmankaikkeuden suuren mittakaavan rakenne, ja kiihtyvä maailmankaikkeuden metrinen laajeneminen. Se on yksinkertaisin tunnettu malli, joka on yleisesti yhtäpitävä kokeellisten havaintojen kanssa.


title: Raili Rytkönen

text: Raili Gertrud Elisabeth Rytkönen (ent. Nurminen, o.s. von Essen, 24. marraskuuta 1941 Hattula – 8. elokuuta 2002 Tyrväntö) oli suomalainen historian tutkija ja kirjailija. Hänen vanhempansa olivat Rainer Lauri Gustaf von Essen ja Ingegerd Elisabeth o.s. Winstén.


title: Raili Rytkönen

text: Rytkönen tuli ylioppilaaksi vuonna 1960 Hämeenlinnan tyttölyseosta. Filosofian kandidaatiksi hän valmistui 1964.


title: Raili Rytkönen

text: Rytkönen kirjoitti kirjojen lisäksi myös kirja-arvosteluja, lehtiartikkeleita ja pakinoita. Hän oli toimituskunnan jäsenenä ja kirjoittajana kirjaan "Hämeenlinnalaisia 1639–1989". Rytkösellä oli merkittävä osuus "Tyrvännön historian" (2002) kirjoittamisessa. Tämä jäi hänen viimeiseksi laajaksi työkseen.


title: Kutumäki

text: Kutumäki on yksi Suonenjoen kaupunginosista. Kutumäen kylä rajautuu etelässä Kutujokeen ja Pörölänmäen kylään, idässä Kutumäen takana olevaan Jäppiläntiehen ja Karkkolan kylään, lännessä Kutujärveen, jonka takana on Jauhomäen kylä.


title: Talvisodan suomalaiset sota-alukset

text: Talvisodan suomalaiset sota-alukset palvelivat osana laivastossa. Laivasto ja rannikkotykistö muodostivat merivoimien alaisen meripuolustuksen. Laivaston alukset olivat:


title: Szarvas

text: Szarvas [] on kaupunki Unkarissa Békésin läänissä. Kaupunki sijaitsee Unkarin kaakkoisosassa. Szarvasin asukasluku on 17 557 (2009) ja pinta-alaa sillä on 161,57 neliökilometriä.


title: André Maranne

text: André Maranne (1926 – 1992) oli ranskalainen näyttelijä. Hän tuli tunnetuksi "Vaaleanpunainen pantteri" -elokuvista, joissa hän näytteli vuosina 1964–1982. Hän esitti niissä ylikonstaapeli Francois Chevalieria (myöhemmin Duval). Maranne kuului Peter Sellersin, Graham Starkin, Burt Kwoukin ja Herbert Lomin ohella ohjaaja Blake Edwardsin luottonäyttelijöihin, ja niinpä hän oli mukana kaikissa hänen elämänsä aikana tehdyissä "Pantteri"-elokuvissa. Maranne näytteli lisäksi televisiosarjoissa "Pitkän Jussin majatalo", "Kyllä, herra ministeri" ja "Doctor Who".


title: Furfuryylialkoholi

text: Furfuryylialkoholi on orgaaninen yhdiste (alkoholi), joka on huoneenlämmössä (20 °C) olomuodoltaan palavaa, väritöntä nestettä, jolla on tunnusomainen haju. Furfuryylialkoholin väri muuttuu punaiseksi tai ruskeaksi ilman ja valon vaikutuksesta. Sen kemiallinen kaava on CHO. Siitä käytetään myös nimityksiä "2-furaanimetanoli", "2-furankarbinoli", "2-hydroksimetyylifuraani" ja "furfuraalialkoholi".


title: Furfuryylialkoholi

text: Furfuryylialkoholin moolimassa on 98,1 g/mol, sulamispiste -15 °C (joissain yhteyksissä aineella mainitaan myös toinen sulamispiste -31 °C), kiehumispiste 170 °C, suhteellinen tiheys 1,13 g/cm (vesi = 1,0 g/cm), leimahduspiste 65 °C (c.c.) ja 75 °C (o.c.), itsesyttymislämpötila 491 °C ja CAS-numero 98-00-0.


title: Furfuryylialkoholi

text: Furfuryylialkoholi sekoittuu veteen ja polymeroituu happojen vaikutuksesta.


title: Furfuryylialkoholi

text: Lyhytaikainen altistus furfuryylialkoholille ärsyttää ihoa ja hengitysteitä sekä aiheuttaa silmiin kyynelvuotoa. Pidempiaikaisessa tai toistuvassa altistuksessa neste kuivattaa ihoa ja voi vaikuttaa keskushermostoon.


title: Furfuryylialkoholi

text: Furfuryylialkoholia valmistetaan joko neste- tai kaasufaasissa tapahtuvassa furfuraalin pelkistyksellä vedyn avulla. Katalyyttinä käytetään kupariyhdisteitä, jotka katalysoivat selektiivisesti aldehydiryhmän pelkistymistä eivätkä heterosyklisen renkaan kaksoissidokset pelkisty. Toinen tapa valmistaa furfuryylialkoholia on niin kutsuttu Gannizaro-reaktio, jossa furfuraali reagoi natriumhydroksidin kanssa. Furfuryylialkoholia käytetään valmistettaessa furfuryylialkoholi- ja ureaformaldehydihartseja, sementtien valmistuksessa, liuottimena ja muiden yhdisteiden kuten ranitidiinin valmistuksessa.


title: Éva Novodomszky

text: Éva Novodomszky (s. 19. tammikuuta 1974 Szarvas, Unkari) on unkarilainen toimittaja ja juontaja. Hän aloitti uransa toimittajakoulussa ("Komlósi Oktatási Stúdió") ja hänestä tuli vuodesta 2000 Magyar Televízió -televisioyhtiön uutistoimittaja ohjelmassa "Híradó". Hänellä on italialainen aviomies ja poika nimeltään Cristiano. Novodomszky toimi Unkarin pisteidenjulkaisijana Eurovision laulukilpailuissa vuosina 2007, 2008, 2009, (Unkari ei osallistunut kilpailuun 2010), 2011, 2012 ja 2013.


title: Nieuwe Kerk (Amsterdam)

text: Nieuwe Kerk ("Uusi kirkko") on kirkkorakennus Alankomaiden pääkaupungissa Amsterdamissa. Se on rakennettu 1400-luvulla. Kirkkoa käytetään kuningaskunnan kruunajaisiin sekä kuninkaallisiin häihin. Kirkko tunnetaan myös alankomaalaisten laivastosankarien viimeisenä leposijana.


title: Nieuwe Kerk (Amsterdam)

text: Utrechtin piispa myönsi luvan kirkon rakentamiseen vuonna 1408, sillä Oude Kerk ("Vanha kirkko") oli tullut liian pieneksi kasvavalle kaupungille. Nieuwe Kerk pyhitettiin Neitsyt Marialle ja pyhälle Katariinalle. Kirkko vaurioitui kaupunkipaloissa vuosina 1421 ja 1542, ja paloi lähes täydellisesti vuonna 1645, jonka jälkeen se rakennettiin uudelleen goottilaiseen tyyliin.


title: Nieuwe Kerk (Amsterdam)

text: Vuosina 1892–1914 kirkkoa uudistettiin laajalti, siihen lisättiin muun muassa uusia uusgoottilaisia yksityiskohtia. Vuosina 1959–1980 kirkkoa kunnostettiin. Nykyisin kirkossa ei järjestetä säännöllisiä jumalanpalveluksia, vaan kuninkaallisten tapahtumien välillä se toimii näyttelytilana.


title: Nieuwe Kerk (Amsterdam)

text: Viimeksi kirkossa vihittiin kruununprinssi Willem-Alexander ja hänen morsiamensa Maxime vuonna 2002.


title: Lauseke (kielitiede)

text: Lauseke on kielitieteessä yhdestä tai useammasta, yleensä peräkkäisestä sanasta koostuva lauseen rakenneosa, joka käyttäytyy ja liikkuu lauseessa yhtenä kokonaisuutena. Lausekkeen sisällä yksi sanoista on pääsana, jonka ympärille lausekkeen sisäinen hierarkia rakentuu. Tälle pääsanalle on tyypillistä, että sitä ei voi poistaa lauseesta vahingoittamatta sen rakennetta ja se voi myös edustaa lauseketta yksinäänkin, mikäli lauserakenteita halutaan yksinkertaistaa. Tyypillisiä pääsanoja ovat verbit ja substantiivit. Kun pääsanaa tarkastellaan edustusmerkityksessä lauseen tasolla, puhutaan edussanasta. Termillä ’pääsana’ puolestaan on hierarkkisuutta ja viittaussuhteita korostava vivahde. Käytännössä pääsana ja edussana ovat usein sama sana, mutta näkökulma vaihtuu termin mukaan.


title: Lauseke (kielitiede)

text: Pääsanaan liittyy usein myös täydennyksiä eli kielen yksiköitä, jotka pääsana vaatii käytössä ympärilleen. Ilman täydennyksiä lause jää vaillinaiseksi, ja yleensä synnynnäisen kielenpuhujan onkin helppo tunnistaa tällaiset lauseet ja sitä kautta eritellä puuttuvat täydennykset, sanat joita ilman lauseen sanoma jää viestyttämättä. Tyypillisiä täydennyksiä ovat verbin subjekti ja objekti. Pääsanan lisäksi lausekkeen sisältä löytyy vapaita määritteitä eli sanoja, jotka viittaavat pääsanaan ja antavat siitä lisäinformaatiota, mutta eivät ole lauseopillisesti välttämättömiä. Määritteitä ovat esimerkiksi jotkin adjektiivit substantiiveille ja adverbiaalit verbille. Huomion arvoista on, että samoin kuin ensin tutkimamme keskeiset lausekkeet voivat koostua useammista sanoista tai lauseista, myös määritteiden ja täydennyksien luomat osalausekkeet voivat olla moniosaisia ja pitkiäkin kokonaisuuksia. Pitkät määriteketjut muodostavat monisyisiä rakenteita, joiden viittaussuhteet monimutkistuvat.


title: Lauseke (kielitiede)

text: Monisyistä lauserakennetta kuvataan usein graafisesti puukuvaimella tai tekstissä merkitsemällä sulut lausekkeiden ympärille:


title: Lauseke (kielitiede)

text: Lausekkeet jaetaan karkeasti substantiivi-, adjektiivi-, adverbi- ja verbilausekkeisiin sen mukaan, minkä sanaluokan sana lausekkeen pääsana on. Pääsanan sanaluokka sanelee myös sen, minä lauseenjäsenenä kyseinen lauseke voi toimia. Kaikki luokat jakaantuvat alaluokkiin semanttisten sekä syntaktisten ominaisuuksiensa perusteella.


title: Lauseke (kielitiede)

text: [[Luokka:Lauseoppi]]


title: Apila (pelikone)

text: Apila on alun perin Raha-automaattiyhdistyksen, nykyisin Veikkauksen valmistama pelikone. Pelin voittomahdollisuudet kasvavat panoksen mukaan, sillä tietyt voitot voi voittaa vain tietyllä panoksella. Suurin voitto on 50 euroa, jonka voittaa mikäli yhden euron panoksella pelatessa ruutuun tulee kolme apilaa, pienemmillä panoksilla (0,20−0,80 €) suurin voitto on 25 euroa. Apilassa on puolituplausmahdollisuus, mutta lukitseminen ei ole mahdollista. Apilan keskimääräinen palautusprosentti on 86,227%−89,543 % panoksesta riippuen. Tuplauksen palautusprosentti on 95,833 %.


title: Apila (pelikone)

text: Apilan päävoittoja nostettiin muiden RAY:n pelikoneiden tapaan 50 euroon syyskuun 2009 aikana, sitä ennen päävoitto oli 20 euroa.


title: Tunisia Eurovision laulukilpailussa

text: Tunisian oli tarkoitus osallistua vuonna Lontoossa pidettyyn Eurovision laulukilpailuun numerolla neljä, mutta naapurimaat paheksuivat Tunisiaa, koska maa oli aikeissa esiintyä samassa kilpailussa Israelin kanssa. Tunisia vetäytyi kilpailusta.


title: Tunisia Eurovision laulukilpailussa

text: Tunisian huhuttiin harkitsevan osallistumista vuoden 2008 Eurovision laulukilpailuun. Vaikka Tunisia on Afrikan valtio, se on Euroopan yleisradiounionin jäsen, joten sillä olisi oikeus osallistua Eurovision laulukilpailuun, kuten Marokko teki vuonna . Maa ei kuitenkaan ilmoittautunut määräpäivään mennessä vuoden 2008 kilpailuun.


title: Tunisia Eurovision laulukilpailussa

text: Vuonna 2018 tuli ilmi, että Israel aikoo kutsua vuoden 2019 kilpailuun arabimaita ja Tunisia on yksi niistä. Tunisia ei kuitenkaan ollut mukana EBU:n 7. marraskuuta julkaisemalla osallistujaluettelolla.


title: Double Trouble (Gillanin albumi)

text: Double Trouble on Gillan-yhtyeen levy vuodelta 1981. Se julkaistiin tuplavinyylinä. Toinen levyistä koostuu studiomateriaalista ja toinen on live-levy.


title: Double Trouble (Gillanin albumi)

text: Kaikki kappaleet kirjoittaneet Ian Gillan and John McCoy, ellei toisin mainittu.Livekappaleet on nauhoitettu Reading-festivaalilta 28. elokuuta 1981, paitsi ”If You Believe Me” (Rainbow Theatre, 4. maaliskuuta 1981).


Maantiepyöräilyn maailmanmestaruuskilpailut ovat Kansainvälisen pyöräilyliiton eli UCI:n vuosittain, tavallisesti lokakuussa järjestämät kilpailut. Pyöräilijät edustavat maitaan kaikissa yksilösarjoissa. Vuodesta 2012 alkaen joukkueaika-ajo on ajettu pyöräilytalleittain.


title: Maantiepyöräilyn maailmanmestaruuskilpailut

text: Kilpailujen ohjelmassa ovat nykyään miesten, naisten, alle 23-vuotiaiden miesten ja alle 19-vuotiaiden miesten ja naisten aika- ja maantieajot sekä miesten ja naisten joukkueaika-ajo, jossa kilpailevat ammattilaisjoukkueet.


text: Maantieajon voittajat ovat seuraavan vuoden velvollisia kantamaan maailmanmestarin sateenkaaripaitaa yhteislähtökilpailuissa ja -etapeilla, aika-ajon voittajat puolestaan aika-ajokilpailuissa ja -etapeilla.


title: Soldier

text: Soldier on vuonna 1998 ensi-iltansa saanut Paul W. S. Andersonin ohjaama yhdysvaltalainen tieteiselokuva. Elokuvan pääosissa esiintyvät Kurt Russell, Jason Scott Lee, Jason Isaacs, Connie Nielsen ja Sean Pertwee. Elokuvan käsikirjoitti "Blade Runnerin" käsikirjoittaja David Webb Peoples. Vaikka elokuvat eivät ole suoranaista jatkoa toisilleen, ne sijoittuvat samaan universumiin.


title: Soldier

text: Kallis tieteiselokuva ei menestynyt elokuvateattereissa odotetulla tavalla, vaan oli vähällä lopettaa ohjaaja Paul W. S. Andersonin elokuvauran. Hän palasi vuonna 2002 "Resident Evil" -elokuvan ohjaajana ja käsikirjoittajana.


title: Soldier

text: Suomessa "Soldieria" ei ole esitetty elokuvateattereissa. Se julkaistiin videolle vuonna 1999.


title: Soldier

text: Kersantti Todd on joukkueensa kanssa kasvatettu sotilaaksi lapsesta asti. Uudet geenimuokatut sotilaat korvaavat heidät ja Todd menettää tajuntansa sotilasharjoituksessa. Hänen uskotaan kuolleen, ja hän sekä kaksi muuta ruumista joutuvat roska-alukseen. Todd herää aluksessa ja joutuu jäteplaneetalle, jossa joukko sinne pakkolaskun tehneitä ja sittemmin planeetan asuttaneita ihmisiä ottaa hänet hoiviinsa.


title: Soldier

text: Todd on koulutettu pelkäämään ja tottelemaan käskyjä, hän puhuu harvoin ja silloinkin kuin ylemmälle esimiehelle, mutta hiljalleen hän oppii millaista on elää perheessä.


title: Jarkko Ala-Huikku

text: Jarkko Tapani Ala-Huikku (s. 31. tammikuuta 1980 Seinäjoki) on suomalainen aktiiviuransa lopettanut kreikkalais-roomalaisen tyylin painija ja Euroopan mestari, joka työskentelee tätä nykyä Ylen urheilutoimittajana. EM-kullan lisäksi hän saavutti EM-pronssin, oli MM-kilpailuissa parhaimmillaan viides ja ja edusti Suomea kahdesti kesäolympialaisissa.


title: Jarkko Ala-Huikku

text: Kreikkalais-roomalaisella tyylillä painineen Ala-Huikun paras saavutus oli EM-kulta 60-kiloisten sarjassa Tampereen EM-kisoista 2008, missä hän voitti loppuottelussa moninkertaisen maailman- ja Euroopan-mestarin sekä olympiavoittajan Armen Nazarjanin. Vuoden 2007 EM-kisoissa Sofiassa hän sijoittui samassa sarjassa pronssille. Bakun MM-kilpailuissa 2007 hän sijoittui viidenneksi. Lisäksi hän oli junioreiden MM-kilpailuissa 58 kg:n sarjassa neljäs Bukarestissa 1999 ja pronssilla samassa sarjassa seuraavana vuonna Nantes´ssa. Opiskelijoiden MM-kisoissa Ala-Huikku oli 60 kg:n sarjassa kolmas Edmontonissa vuonna 2002. Hän voitti miesten Suomen mestaruuden 58 kg:n sarjassa Oulussa vuonna 2000, 60 kg:n sarjassa Lahdessa 2007 sekä 66 kg:n sarjassa Tampereella 2009.


title: Jarkko Ala-Huikku

text: Vuonna 1986 painiharrastuksen aloittanutta Ala-Huikkua valmensivat Seppo Yli-Hannuksela ja Juha Lappalainen. Seuratasolla hän edusti Ilmajoen Kisailijoita ja Bundesliigassa SV Siegfried Hallbergmoosia. Vuoden päätavoitteeksi ilmoitetuissa vuoden 2008 olympialaisissa Ala-Huikku kärsi selkeän tappion kirgisialaisvastustajaa Ruslan Tjumenbajevia vastaan, joka voitti silloin olympiapronssia. Lontoon kesäolympialaisissa 2012 Ala-Huikku korvasi loukkaantuneen Matti Kettusen, mutta hävisi ensimmäisessä ottelussaan ollen lopputuloksissa 16:s. Tammikuussa 2013 Ala-Huikku ilmoitti lopettavansa kilpapainijanuransa. Syyksi hän ilmoitti motivaationsa sammuneen vastoinkäymisten myötä.


title: Jarkko Ala-Huikku

text: Koulutukseltaan Ala-Huikku on liikunnanohjaaja ja urheilutoimittaja. Ala-Huikun kirjoittama Marko Yli-Hannukselan elämäkerta "Marko Yli-Hannuksela – Master Sporta" valittiin vuoden 2013 urheilukirjaksi. Kirjan pohjalta tehtiin myös dokumentti, "Marko Yli-Hannuksela -maailman paras".


title: Jarkko Ala-Huikku

text: Ala-Huikku työskentelee urheilutoimittajana ja -selostajana Yle Urheilussa.


title: Jocelyn Angloma

text: Jocelyn Angloma (s. 7. elokuuta 1965, Abymes, Guadeloupe, Ranska) on ranskalainen jalkapalloilija, joka edustaa guadeloupelaista Étoile Morne à l'eau'tä, joka on hänen kasvattajaseuransa. Viimeksi hän edusti seuraa vuosina 1978–1985. 180 senttimetriä pitkän Angloman pelipaikka on useimmiten puolustuksen oikealla laidalla, mutta hän on pelannut myös keskikenttäpelaajana.


title: Jocelyn Angloma

text: Ammattilaisuransa Angloma on edustanut myös Rennesiä (1985–1987), Lilleä (1987–1990), PSG:tä (1990–1991), Marseillea (1991–1994), Torinoa (1994–1996), Interiä (1996–1997) ja Valenciaa (1997–2002). Vuonna 2002 hän ilmoitti lopettavansa uransa, mutta palasi pelikentille nykyisen seuransa paidassa vuonna 2006.


title: Jocelyn Angloma

text: Angloma pelasi Ranskan maajoukkueessa vuosina 1990–1996 37 ottelua ja teki niissä yhden maalin. Lisäksi hän on edustanut vuodesta 2006 lähtien Guadeloupen maajoukkuetta, jossa hän on pelannut toistaiseksi 12 ottelua ja tehnyt niissä neljä maalia. Kahdessa maajoukkueessa pelaaminen on mahdollista, koska Guadeloupe ei ole FIFA:n jäsen, eikä siksi virallinen maajoukkue.


title: BBC Food

text: BBC Food oli vain pelkästään ruuanlaittoon liittyvä BBC:n televisiokanava. Kanava näkyi satelliittiverkossa ja kaapeliverkossa eteläisessä Afrikassa, Skandinaviassa ja Bedfordin kaupungissa Iowan osavaltiossa, Yhdysvalloissa. BBC Food aloitti lähetykset kesäkuussa 2002. BBC Lifestyle aloitti lähetykset sekä samalla korvasi BBC Food-kanavan ja ennen BBC Food-kanavaa aloitettiin BBC HD vuonna 2000.


title: Vuokko Tolonen

text: Vuokko Maaria Tolonen (o.s. Tikka, 6. kesäkuuta 1958 Utajärvi) on suomalainen kirjailija, TV-käsikirjoittaja, kolumnisti ja opettaja.


title: Vuokko Tolonen

text: Tolonen on opiskellut Tampereen yliopistossa sosiaalipsykologiaa ja kirjallisuutta. Hän valmistui humanististen tieteiden kandidaatiksi vuonna 1986.


title: Vuokko Tolonen

text: Tolonen aloitti kirjailijanuransa nimellä Vuokko Tikka. Ensimmäisen romaaninsa "Vanhan miehen lähtö" (1978) hän julkaisi jo 20-vuotiaana. Seuraava romaani "Yrmykäinen" (1980) oli lapsille suunnattu satukirja. Tämän jälkeen Vuokko Tikan tuotannossa oli kuuden vuoden tauko. Hän meni naimisiin, otti miehensä sukunimen ja julkaisi seuraavan romaaninsa "Lastenhuone" (1986) nimellä Vuokko Tolonen. Tämän jälkeen häneltä on ilmestynyt romaanit "Salainen keittokirja" 1988 ja "Tampereen ilmasto" (1997). "Tampereen ilmasto" oli Olvi-säätiön kirjallisuuspalkintoehdokkaana. Teos ilmestyi venäjäksi vuonna 2001.


title: Vuokko Tolonen

text: 90-luvun alussa Tolonen kirjoitti romaania kahdesta naisesta, jotka seikkailivat ympäri Suomea ja käyttivät miestensä luottokortteja. Samoihin aikoihin ilmestyi Ridley Scottin elokuva Thelma & Louise, jonka juoni muistti liiaksi tekeillä olevaa romaania. Tämän vuoksi Tolonen joutui luopumaan omasta kirjoitushankkeestaan.


title: Vuokko Tolonen

text: Romaanien lisäksi Tolonen on toiminut käsikirjoittajana muun muassa TV2:n suositussa 60-osaisessa draamasarjassa "Elämän suola". Hän on myös kirjoittanut näytelmän "Päiväuni" (1989) Tampereen teatteriin, libreton Suomalainen Musiikkiteatteri Sumute ry:n "Paratiisi"-oopperaan (1993) sekä "Hää"-musikaalin (1998) Musiikkiteatteri Mustalle hauelle.


title: Vuokko Tolonen

text: Kirjoittajatyönsä ohella Tolonen on kirjoittanut kolumneja useisiin lehtiin sekä toiminut Viita-akatemian pääopettajana vuosina 2001–2006 ja pitänyt luentoja muun muassa Dante-akatemiassa ja Jyväskylän yliopistossa. Varsinaisenä päivätyönään Tolonen toimii Tampereen yhteiskoulun lukion TYK , kirjallisen ilmaisun opettajana. Tolonen on Pispalan kirjastoyhdistys ry:n perustajajäsen ja toiminut seuran puheenjohtajana 1995–2001. Pirkkalaiskirjailijat ry:n puheenjohtajana Tolonen toimi 1995–2002. Tolonen asuu Tampereen Hervannassa ja hänellä on kaksi lasta.


title: JDM

text: JDM voi tarkoittaa seuraavia:


title: Max Papis

text: Massimiliano "Max" Papis (s. 3. lokakuuta 1969) on italialainen kilpa-autoilija.


title: Max Papis

text: Papis ajoi alkuaikoina kartingia, josta nousi 1980-luvun lopussa ensin Italian Formula 3 -sarjaan ja sieltä kansainväliseen Formula 3000 -sarjaan tuottaen yhden voiton Barcelonan kilpailussa vuonna 1994.


title: Max Papis

text: Hän osallistui urallaan seitsemään Formula 1 -luokan osakilpailuun kaudella 1995, kun Footworkin kilpakuljettaja Gianni Morbidellin sponsorirahat ehtyivät. Hänen F1-uransa paras osakilpailusijoitus on kauden 1995 Italian Grand Prix'n seitsemäs sija. Vaikka hän oli tallikaveri Taki Inouea nopeampi, hänet siirrettiin syrjään tallista.


title: Max Papis

text: Papis on ajanut Formula 1:sten jälkeen monissa eri urheiluautoluokissa, mm. CART (nykyinen Champ Car), Indycaria, CART:ia, A1-sarjoissa, NASCARia sekä American Le Mans Series -sarjaa. Papis on osallistunut useana vuotena Le Mansin 24 tunnin ajoon. Vuonna 2016 hän teki ensiesiintymisen Speed Energy Formula Off-Road -sarjassa ajaen Honda Indy Toronto -kilpailussa rekkaa numero 9. Samana vuonna hän toimi myös IndyCar-kisojen tuomaristossa.


title: Max Papis

text: Papis tunnetaan kilpailijoiden keskuudessa myös nimellä Mad Max. Lempinimensä hän sai vuoden 1996 Daytonan 24 tunnin ajoissa, kun hän ajoi kilpailun johtopaikalla olleita kuskeja kiinni rikkoutuneella Ferrarillaan.


title: CSB-System AG

text: CSB-System AG on alun perin saksalainen, nykyään kansainvälinen IT-yritys, joka on erikoistunut mm. elintarviketeollisuuden ERP-ratkaisuihin. Yrityksen on perustanut vuonna 1977 Peter Schimitzek, joka toimii tällä hetkellä johtokunnan puheenjohtajana. CSB-System on viimeisen viidentoista vuoden aikana kasvanut voimakkaasti ja toimii tällä hetkellä 31 maassa. Yrityksellä on noin 450 työntekijää ympäri Eurooppaa sekä USA:ssa, Kanadassa, Kiinassa, muualla Aasiassa, Lähi-idässä ja Afrikassa.


title: CSB-System AG

text: Nimi CSB-System tulee yrityksen kolmesta eri toimialueesta: Computer, Software ja Business Consulting. CSB-System pyrkiikin olemaan elintarviketeollisuuden kokonaisvaltainen järjestelmätoimittaja ja tarjoaa asiakkailleen laiteratkaisuja (teollisuus-PC:t), ohjelmistoja (mm. toiminnanohjaus, tuotannonsuunnittelu ja -ohjaus, tiedonkeruun ratkaisut, CIM, HR, kirjanpito, yrityskommunikaatio, Business Intelligence) ja konsultointipalveluita.


title: CSB-System AG

text: CSB-System -järjestelmä on modulaarisesti rakennettu ja sen perusperiaate on integroida yrityksen kaikki osa-alueet toisiinsa. Lisäksi jokaiselle asiakasalalle on olemassa omat erikoismoduulinsa. CSB-Systemin pääasialliset käyttäjäryhmät ovat:


title: Viimeinen horisontti

text: Viimeinen horisontti ("Event Horizon") on vuonna 1997 ensi-iltansa saanut tieteis-kauhuelokuva. Sen ohjasi Paul W. S. Anderson, ja pääosia esittivät Sam Neill ja Laurence Fishburne.


title: Viimeinen horisontti

text: Event Horizon on avaruusalus, joka pystyy kulkemaan valoa nopeammin luomalla mustan aukon. Alus katosi ensimmäisellä koeajollaan ja julistettiin tuhoutuneeksi. Seitsemää vuotta myöhemmin alus ilmestyy yllättäen Neptunuksen kiertoradalle, jolloin aluksen suunnittelija tohtori Weir (Sam Neill) lähetetään pelastusalus "Lewis & Clarkin" saattamana ottamaan selvää aluksen katoamisesta. Kun joukko saapuu Event Horizonille, he huomaavat, että miehistö on kadonnut ja että aluksen tukijärjestelmät ovat sammuneet.


title: Viimeinen horisontti

text: Jotain outoa on sattunut, mutta alukselta saatu hätäviesti kuulostaa sekamelskalta, jonka seasta ihmisääni lausuu latinaksi ”liberate me” (”pelastakaa minut”).


title: Viimeinen horisontti

text: Elokuva lainaa vaikutteita elokuvista "The Shining – Hohto", "Yö kauhujen talossa", "Alien – kahdeksas matkustaja", "" ja "Solaris".


title: Viimeinen horisontti

text: Paul Anderson suostui tekemään elokuvan, vaikka jälkituotantoaikataulua oli tiukennettu ennalta määrätyn julkaisupäivämäärän vuoksi. Elokuvasta leikattiin yli puoli tuntia kuvamateriaalia, sillä koeyleisöreaktiot pitkään ja selvästi groteskimpaan versioon olivat erittäin kielteiset.


title: Viimeinen horisontti

text: Elokuva ei ollut suurmenestys, ja kun myös seuraavana vuonna ilmestynyt "Soldier" oli taloudellinen pettymys, Anderson joutui viettämään hiljaiseloa suurelokuvista.


title: Atomik Harmonik

text: Atomik Harmonik on slovenialainen turbofolk-musiikkia esittävä yhtye. Yhtyeen tunnetuimpia kappaleita ovat muun muassa "Turbo Polka", ”Brizgalna Brizga” sekä ”Na Seniku”. Yhtyeen tunnusmerkki on harmonikka, joka soi heidän kappaleidensa taustalla.


title: Atomik Harmonik

text: Atomik Harmonik oli myös Slovenian Eurovision laulukilpailun edustajaehdokkaana vuonna 2006.


title: Humayun

text: Nasiruddin Humayun (1508–1556) oli isänsä Baburin perustaman Suurmogulien valtakunnan toinen hallitsija vuosina 1530–1540 sekä 1555–1556. Valtakunta ulottui Afganistanista ja Pakistanista Intian pohjoisosiin. Humayunin poika ja perijä oli Akbar Suuri, jota pidetään suurmoguleista merkittävimpänä.


title: Humayun

text: Humayun syntyi vuonna 1508 Kabulissa nykyisessä Afganistanissa ja oli isänsä Baburin toiseksi vanhin poika. Vuonna 1526 hän osallistui isänsä mukana Panipatin taisteluun, josta alkoi Intian valloitus. Sittemmin Humayun toimi isänsä alaisuudessa Kabulin kuvernöörinä palaten Intiaan hieman Baburin kuoleman jälkeen. Humayunista tuli Babutrin perustaman Suurmogulien valtakunnan hallitsija vuonna 1530, mutta hänen valtansa jäi nimelliseksi. Humayun nimitti neljä veljeään eri maakuntien kuvernööreiksi ja kaksi heistä, Kamran ja Askari, liittoutuivat keskenään halliten Punjabia itsenäisesti. Afgaanien vastarintaa moguleja vastaan johtanut Šer Šah Suri hallitsi puolestaan Biharin aluetta. Humayun kärsi myös pahenevasta oopiumiriippuvuudesta. Vuonna 1537 Šer Šah valtasi Bengalin ja kukisti häntä vastaan marssineen Humayunin Chausan taistelussa Gangesin varrella vuonna 1539 ja Kannaujin taistelussa vuoden 1540 puolella. Humayun joutui pakenemaan maastaan eläen kodittomana Sindissä ja Rajasthanissa.


title: Humayun

text: Humayunin vaimo synnytti pariskunnan pojan Akbarin vuonna 1542 parin pakoillessa Sindissä. Vuonna 1544 Humayun siirtyi Persiaan, jossa hän sai turvapaikan safavidihallitsija Tahmasp I:tä käännyttyään sunnalaisuudesta šiialaisuuteen. Persian tuella Humayun valtasi Kandaharin vuonna 1545 luvaten palauttaa kaupungin Persialle. Hän toteutti myös kolme sotaretkeä veljeään Kamrania vastaan vallaten vuonna 1553 Kabulin. Humayunin toinen vanha vihollinen Šer Šah kuoli vuonna 1545 ja tämän poika Islam Šah Sur hallitsi vuoteen 1553. Islam Šah Surin kuleman jälkeen Sur-dynastia valtakunta jaettiin neljään eri osaan, joiden johdossa oli hänen sukulaisiaan. Hajaannus ja syntynyt nälänhätä johtivat yleisen mielipiteen kääntymiseen Sur-dynastian hallitsijoita vastaan. Humayun käytti tilannetta hyväkseen vallaten Lahoren helmikuussa 1555 ja kukisti Punjabia hallinneen Sikander Surin Sirhindin taistelussa vallaten Delhin ja Agran vakiinnuttaen asemansa Intian hallitsijana. Humayun kuoli seuraavana vuonna 1556 hänen kaatuessaan portaissa observatoriossaan Purana Qilassa.


title: Humayun

text: Humayunin mausoleumi Delhissä on Unescon maailmanperintökohde. Sen rakennuttaminen aloitettiin Humayunin pojan Akbarin valtakaudella 1560-luvulla. Mausoleumin rakennuttaminen innoitti useita arkkitehtuurisia keksintöjä, jotka huipentuivat Taj Mahalin rakentamiseen.


title: Yleisurheilu kesäolympialaisissa 1924

text: Vuoden 1924 kesäolympialaisissa Pariisissa järjestettiin yleisurheilussa 27 kilpailutapahtumaa, kaikki miehille.


title: Johann Melchior Molter

text: Johann Melchior Molter (10. helmikuuta 1696, Tiefenort, lähellä Eisenachia – 12. tammikuuta 1765, Karlsruhe) oli saksalainen barokkisäveltäjä, kapellimestari ja viulisti.


title: Johann Melchior Molter

text: Vuoteen 1717 mennessä Molter oli muuttanut Karlsruheen, jossa hän työskenteli viulistina ja avioitui Maria Salome Rollwagenin kanssa. Pariskunnalle syntyi kaikkiaan kahdeksan lasta. Molter opiskeli sävellystä Italiassa vuosina 1719–1721. Vuosina 1722–1733 hän toimi hovikapellimestarina Karlsruhessa. Vuonna 1734 hänestä tuli kapellimestari Saksi-Eisenachin herttuan, Wilhelm Heinrichin hoviin.


title: Johann Melchior Molter

text: Maria kuoli vuonna 1737, minkä jälkeen Molter meni naimisiin Maria Christina Wagnerin kanssa. Vuonna 1742 Molter palasi Karlsrhueen ja ryhtyi opettajaksi. Vuodesta 1747 alkaen kuolemaansa saakka Molter työskenteli Baden-Durlachin markiisin, Carl Friedrichin palveluksessa. Carl Friedrich oli hänen ensimmäisen työnantajansa poika.


title: Johann Melchior Molter

text: Molterin säilyneisiin sävellyksiin kuuluu muun muassa oratorio, useita kantaatteja, yli 140 sinfoniaa, alkusoittoa ja muuta orkesteriteosta, kamarimusiikkiteoksia sekä useita konserttoja. Molter on säveltänyt myös yhden ensimmäisistä koskaan sävelletyistä klarinettikonsertoista.


title: Steve Sullivan

text: Steve H. Sullivan (s. 6. heinäkuuta 1974 Timmins, Ontario) on kanadalainen jääkiekkoilija, pelipaikaltaan laitahyökkääjä. Sullivan edusti NHL-urallaan New Jersey Devilsiä, Toronto Maple Leafsia, Chicago Blackhawksia, Nashville Predatorsia, Pittsburgh Penguinsia ja Phoenix Coyotesia. Hän voitti Bill Masterton Memorial Trophyn kauden 2008–2009 päätteeksi, kun hän palasi lähes kahden vuoden pelaamattomuuden jälkeen NHL:ään.


title: Steve Sullivan

text: Sullivania ei varattu missään vaiheessa Kanadan juniorisarjoihin. 17-vuotiaana hän oli koeajalla Sault Ste. Marie Greyhoundsin OHL-joukkueeseen, mutta ei mahtunut joukkueeseen. Seuraavalla kaudella Sullivan kutsuttiin uudestaan kokeelle, ja hänet otettiin joukkueeseen. Samalla kaudella Sault Ste. Marie voitti Kanadan juniorisarjojen mestaruuden Memorial Cupin. Sullivan pelasi Sault Ste. Mariessa vielä kauden 1993–1994. New Jersey Devils varasi hänet NHL:ään yhdeksännellä kierroksella.


title: Steve Sullivan

text: Sullivan pelasi kauden 1994–1995 New Jerseyn farmijoukkueessa AHL:n Albany River Ratsissa, jossa voitti sarjan mestaruuden, Calder Cupin. Kaudella 1995–1996 Sullivan pelasi ensimmäiset NHL-ottelunsa, mutta edusti edelleen pääasiassa Albanyä. AHL:ssä hänet valittiin sarjan tähdistökentälliseen; hän teki 53 ottelussa 75 pistettä. Seuraavalla kaudella Sullivan pelasi edelleen sekä NHL:ssä että AHL:ssä. New Jersey myi hänet kesken kauden Toronto Maple Leafsin Jason Smithin ja Alyn McCauleyn kanssa. Vastineeksi New Jersey sai Doug Gilmourin, Dave Ellettin ja varausvuoron.


title: Steve Sullivan

text: Torontossa Sullivan pelasi kolme kautta, kunnes kesken kauden 1999–2000 Toronto lähetti Sullivanin farmijoukkue St. John's Maple Leafsiin, jolloin hän joutui waivers-listalle. Edellisellä kaudella Sullivan oli tehnyt 20 maalia NHL:ssä. Chicago Blackhawks otti Sullivanin pelaajaoikeudet waiver-listalta.


title: Steve Sullivan

text: Chicagossa Sullivan kehittyi hyväksi pisteidentekijäksi. Kaudella 2000–2001 hän oli Chicagon paras pistemies, kun hän teki 81 ottelussa tehopisteet 34+41=75. Chicagossa Sullivan pelasi viisi kautta, ja teki jokaisella kaudella vähintään 60 pistettä. Kesken kauden 2003–2004 Nashville Predators osti Sullivanin Chicagosta vaihdossa kahteen toisen kierroksen varausoikeuteen, kun Nashville vahvisti hyökkäystään. Sullivan oli vaihdon aikaan Chicagon paras pistemies.


title: Steve Sullivan

text: Nashvillessä Sullivan aloitti loistavasti, sillä hän teki kymmenen pistettä ensimmäisissä kolmessa ottelussaan. Lopulta Sullivan teki kauden loppupuoliskolla 30 pistettä 24 ottelussa. Seuraavillakin kausilla Sullivan ylitti 60 pisteen rajan. Kaudella 2006–2007 hän oli ennätyspistetahdissa, sillä hän teki yli pisteen ottelua kohden, kunnes loukkasi selkänsä pahasti ottelussa Montreal Canadiensia vastaan 22. helmikuuta 2006.


title: Steve Sullivan

text: Selkävamma oli päättää Sullivanin uran, mutta hän palasi NHL:ään Nashvillen kokoonpanossa kaudella 2008–2009. Hän pelasi ensimmäisen ottelunsa NHL:ssä pariin kauteen Chicagoa vastaan 10. tammikuuta 2009. Hän oli ehtinyt olla pois NHL-otteluista 687 päivää, ja hänestä tulikin Jim Peplinskin ja Mario Lemieux’n jälkeen kolmas pelaaja (toisen maailmansodan jälkeisessä NHL:ssä), joka on palannut NHL:ään oltuaan loukkaantuneena yli 600 päivää. Sullivan pelasi kauden aikana 40 peliä ja teki niissä 32 pistettä. Hän teki myös uransa 600:nnen pisteensä 28. maaliskuuta. Kauden päätteeksi Sullivan palkittiin ensimmäisenä Nashville-pelaajana NHL-palkinnolla, kun hän sai Bill Masterton Memorial Trophyn omistautumisestaan jääkiekolle. Kesällä 2009 Nashville teki kaksivuotisen jatkosopimuksen Sullivanin kanssa.


title: Steve Sullivan

text: Heinäkuussa 2011, sopimuksensa Nashvillen kanssa päätyttyä, Sullivan teki vapaana pelaajana yksivuotisen sopimuksen Pittsburgh Penguinsin kanssa. Hän teki Penguinsissa 48 pistettä ja solmi kauden jälkeen vuoden sopimuksen Phoenix Coyotesin kanssa. Huhtikuussa 2013 hän siirtyi kauden 2012–2013 siirtotakarajan kynnyksellä takaisin joukkueeseen, jossa hänen NHL-uransa oli alkanut, New Jersey Devilsiin. Coyotes sai vaihdossa seitsemännen kierroksen varausvuoron .


title: Steve Sullivan

text: Sullivan on edustanut Kanadaa kaksi kertaa maailmanmestaruuskilpailussa. Ensimmäisen kerran hän pelasi Pietarissa 2000 ja toisen kerran Saksassa 2001.


title: Steve Sullivan

text: Sullivan on hyvin taitava kiekonkäsittelijä ja osaa tehdä maaleja. Hän on erityisen hyvä luistelemaan. Sullivan on hyvin määrätietoinen ja johtaa muita pelaajia omalla esimerkillään. Hän on pienikokoinen ja menettää kokonsa takia kiekon helposti. Hän joutuu muuttamaan pelitapaansa fyysisesti pelaavia puolustajia vastaan. Loukkaantumiset ovat vaivanneet Sullivania uran aikana.


title: Reijo Salminen (imitaattori)

text:
Reijo Salminen (s. 4. lokakuuta 1945 Nurmijärvi) on suomalainen imitaattori, jota pidetään alansa ensimmäisinä Suomessa. Ensimmäisen kerran Salminen esiintyi imitaattorina televisiossa vuonna 1967.
Salminen hallitsee yli 120 julkisuuden henkilön ja 130 teknisen äänen imitoinnin. Hän on myös laulaja.


title: Reijo Salminen (imitaattori)

text: Salminen on palkittu vuoden Esiintyvät taiteilijat ry:n "Viihdetaiteen mestarina" vuonna 1997.


title: Clearwater (Florida)

text: Clearwater on kaupunki Yhdysvalloissa Pinellasin piirikunnassa Floridassa. Vuoden 2009 mittausten mukaan kaupungin väkiluku oli 108 081. Clearwater on kolmanneksi suurin kaupunki Tampa Bayn alueella. Kaupungissa sijaitsee Skientologiakirkon omistama Fort Harrison Hotel, jossa ainakin kahdeksan on kuollut mysteerissä olosuhteissa.


title: Kommunismin uhrien muistomerkki

text: Kommunismin uhrien muistomerkki () on Washingtonissa Yhdysvalloissa sijaitseva miljoonien kuolleiden kommunismin uhrien muistoksi pystytetty muistomerkki. Patsas on pronssinen, kolme metriä korkea ja se sijaitsee lähellä kongressitalo Capitolia. Patsas on kopio 30. toukokuuta 1989 Tiananmenin aukiolla opiskelijamielenosoittajien pystyttämästä Demokratian jumalatar -patsaasta, joka sittemmin tuhottiin. Demokratian jumalatar -patsas jäljitteli Vapaudenpatsasta. Kommunismin uhrien muistomerkin teki kuvanveistäjä Thomas Marsh.


title: Kommunismin uhrien muistomerkki

text: Muistomerkin vihki käyttöön presidentti George W. Bush 12. kesäkuuta 2007, Ronald Reaganin Berliinissä pitämän ”Purkakaa tämä muuri!” -puheen 20-vuotispäivänä.


title: Kommunismin uhrien muistomerkki

text: Muistomerkin ideoijien mukaan se on ainoa kommunismin uhrien muistoksi pystytetty muistomerkki. Heidän arvioidensa mukaan kommunististen hallitusten uhreina on saanut surmansa yli 100 miljoonaa ihmistä.


title: Heikki Helakorpi

text: Heikki Helakorpi (s. 1950) on suomalainen imitaattori, laulaja ja juontaja.


title: Heikki Helakorpi

text: Hänen uransa alkoi kouluikäisenä vuonna 1968 MTV:n "Uudet kyvyt" -ohjelmassa, jonka hän voitti. Televisiossa hän on esiintynyt muun muassa Klaus Thomassonin juontamassa "Klaustrofobia" -sarjassa, satiirisarjassa "Flyygeli ja kaakeli" sekä Neil Hardwickin käsikirjoittamassa televisiosarjassa "Reinikainen", jossa hän esitti imitoivia kaksoisveljeksiä.


title: The Crusade

text: The Crusade on thrash metal -yhtye Triviumin kolmas studioalbumi. Roadrunner Records julkaisi levyn 10. lokakuuta 2006. Albumin tuotti Jason Suecof ja miksasi Colin Richardson.


title: The Crusade

text: Jotkin albumin kappaleista kertovat kuuluisista murhista tai tapoista. Esimerkiksi ”Entrance of the Conflagration” kertoo Andrea Yatesin viiden lapsensa murhasta, ”Unrepentant” kertoo Nazir Ahmadin kolmen tyttärensä murhasta, ”Contempt Breeds Contamination” kertoo Amadou Diallon kuolemasta ja ”And Sadness Will Sear” kertoo Matthew Shepardin murhasta.


title: The Crusade

text: Albumi vuoti internetiin 14. syyskuuta 2006, kuukausi ennen julkaisupäivää. Rajusta musiikkityylin vaihdosta johtuen albumi on jakanut kuuntelijoiden mielipiteitä.


title: Kielinlahti

text: Kielinlahti (, ) on lahti lounaisessa Itämeressä. Se huuhtoo Saksan Schleswig-Holsteinin osavaltion ja Tanskan saarten rantoja. Se on Fehmarnin Beltin ja Fehmarninsalmen kautta yhteydessä Mecklenburginlahteen idässä sekä Tanskan salmien kautta Kattegatiin pohjoisessa. Kielinvuono on yksi Kielinlahden lahdista.


title: Krios

text: Krios (, "oinas") oli kreikkalaisessa mytologiassa Uranoksen ja Gaian poika, yksi kahdestatoista alkuperäisestä titaanista. Hänet tunnettiin myös nimellä Megamedes ("suuri herra").


title: Krios

text: Hän sai puolisonsa Eurybian kanssa lapset Astraios, Pallas ja Perses. Pausanias lisäksi mainitsee kuulleensa joidenkin väittäneen Pythonin olleen Krioksen poika.


title: Krios

text: Kriosta ei erikseen mainita titanomakhian tapahtumien yhteydessä, mutta titaanien hävittyä taistelun Olympoksen jumalille, heidät karkotettiin Tartarokseen.


title: Frank Biela

text: Frank Biela (s. 2. elokuuta 1964 Neuss, Länsi-Saksa) on saksalainen autourheilija. Hän pääosin kilpailee vakioautoilla, sekä kestävyysajoja. Hän on ajanut vuodesta 1990 lähtien Audilla.


title: Frank Biela

text: Biela aloitti uransa kartingissa 1983, josta jatkoi 1987 Fordn kehitysprojektiin Bernd Schneiderin ja Manuel Reuterin kanssa. Biela ajoi Formula 3:sta ja DTM:ää Fordilla vuoteen 1990 asti, jolloin siirtyi Audille. Hän jatkoi DTM:ssä ja hallitsi vakioautoluokkia ympäri Eurooppaa. Hän hallitsi muun muassa BTCC:tä Isossa-Britanniassa.


title: Frank Biela

text: 1999 Biela siirtyi Pohjois-Amerikkaan ALMS-sarjaan, ja kiersi ympäri maailmaa suurissa kestävyysajotapahtumissa. Hän voitti Le Mansin 24 tunnin ajon ensimmäisen kerran 2000, ja on dominoinut kilpailua nykypäivään saakka.


title: Steamboy

text: Steamboy on vuonna 2004 valmistunut Katsuhiro Ōtomon ohjaama ja käsikirjoittama steampunk-piirroselokuva. Elokuva oli valmistuessaan kaikkien aikojen kallein japanilainen animaatioelokuva eli anime. Elokuvan tekeminen aloitettiin lähes välittömästi Katsuhiro Ōtomon edellisen elokuvan "Memories – muistoja tulevaisuudesta" valmistumisen jälkeen vuonna 1996. Elokuvan tapahtumat sijoittuvat vuoden 1866 Isoon-Britanniaan ja fiktiiviseen Lontoon maailmannäyttelyyn.


title: Andrej Hauptman

text: Andrej Hauptman (s. 15. toukokuuta 1975 Ljubljana) on slovenialainen maantiepyöräilijä.


title: Andrej Hauptman

text: Hauptman saavutti pronssia maantieajon MM-kilpailussa Lissabonissa 2001 Óscar Freiren ja Paolo Bettinin jälkeen. Seuraavana vuonna hän sijoittui MM-kilpailussa neljänneksi ja Ateenan olympialaisissa 2004 viidenneksi.


title: Andrej Hauptman

text: Hauptman voitti vuonna 2000 Grand Prix de Fourmies -kilpailun ja Slovenian maantieajomestaruuden. Vuonna 2001 hän sijoittui viidenneksi maailmancupin kilpailuissa HEW Cyclassics ja Paris-Tours sekä kolmanneksi Italian ympäriajon kolmannella ja yhdeksännellä etapilla. Lisäksi hän voitti kolmannen osuuden Jadranska Magistrala -kilpailussa.


title: Tanita Tikaram

text: Tanita Tikaram (s. 12. elokuuta 1969 Münster, Saksan liittotasavalta) on brittiläinen, syntyperältään fidžiläis-malesialainen laulaja. Hänen ainoat listahittinsä ovat ""Twist In My Sobriety"" sekä ""Good Tradition"" vuonna 1988 ilmestyneeltä debyyttialbumilta ""Ancient Heart"" .


title: Tanita Tikaram

text: Tanita Tikaramin vanhempi veli on näyttelijä Ramon Tikaram. Heidän isosetänsä oli itsenäistyneen Fidžin ensimmäinen korkein tuomari (Lord Chief Justice) Sir Moti Tikaram.


title: Paul Hardcastle

text: Paul Hardcastle (s. 10. joulukuuta 1957 Lontoo) on brittiläinen elektronista musiikkia esittävä muusikko. Yksi hänen tunnetuimmista kappaleistaan on ”19” (”Nineteen”), joka kertoo Vietnamin sodasta. Muita tunnettuja kappaleita ovat ”The Wizard” ja instrumentaali ”Rainforest”.


title: Paul Hardcastle

text: Hardcastle soitti 1980-luvun alussa kosketinsoittimia dance-yhtyeissä First Light ja Direct Drive ennen kuin siirtyi soolouralle.


title: Randy Blythe

text: Randy Blythe, koko oikealta nimeltään David Randall Blythe (s. 21. helmikuuta 1971) on yhdysvaltalaisen metalliyhtyeen Lamb of Godin laulaja. Blythe tunnetaan brutaalista death metal -vaikutteisesta huuto- ja örinälaulustaan, jota Blythe käyttää hyvin laaja-alaisesti, päästen hyvin korkeaan ja kuivaan kirkunamaiseen örinään, ja siitä hyvin matalaan ja syvään murinaan. Tästä tyylistä Blythe otti myös askelta melodisempaan suuntaan vuonna 2006, kun Lamb of Godin albumi "Sacrament" ilmestyi. Tällöin Blythe käytti albumin kappaleissa myös jonkin verran melodisia lauluelementtejä, entisestä "sävellajista riippumattomasta" huudosta poiketen, pitäen tyylinsä edelleen kuitenkin hyvin aggressivisena.


title: Randy Blythe

text: Blythella on kehossaan useita tatuointeja. Vasempaan käsivarteensa hän on faniutensa merkiksi tatuoittanut tekstin "COBHC", joka viittaa suomalaiseen Children of Bodom -yhtyeeseen. Kirjainsarja tarkoittaakin "Children of Bodom Hate Crew". Lantioonsa Blythe on itse tatuoinut penistä ja kiveksiä jäljittelevän tatuoinnin, joka on seurausta yhtyeen Killadelphia-dokumentin mukaan epäonnistuneesta Misfits-yhtyeen logon tatuoimisyrityksestä – melkoisessa humalassa. Epäonnistuminen johtuikin dokumentin mukaan Blythen sammumisesta ennen tatuoinnin valmistumista.


title: Randy Blythe

text: D. Randall Blythe, nimimuoto joka Blythella on myös useassa otteessa esiintynyt, aloitti uransa Lamb of Godin "esiyhtyeen" Burn the Priestin laulajana, ottaen paikan vuonna 1995. Yhtyeen kehityttyä nykyiseen Lamb of God -muotoonsa vuonna 1999 Blythe on pysynyt yhtyeen vakijäsenenä tähän päivään saakka.


title: Randy Blythe

text: Blythe on ollut mukana myös sivuprojektissa nimeltä Halo of Locusts. Blythe on ollut osallisena myös useassa DVD:ssä, kuten Killswitch Engage -yhtyeen (Set This) World Ablazen sekä Machine Headin Elegiesin dokumenttiosioissa ja metallidokumentti n haastattelussa (yhtyeen kitaristi Mark Mortonin kanssa).


title: Randy Blythe

text:
29.6.2012 Uutisoitiin, että Randy Blythe on pidätetty epäiltynä kuolemantuottamuksesta. Tapaus liittyy vuoden 2010 keikkaan, jossa fani ryntäsi lavalle ja tilanne johti tappeluun. Blythe oli ilmeisesti työntänyt kolmatta kertaa lavalle kiivenneen fanin takaisin yleisöön, jolloin tämä löi päänsä. Myöhemmin fani kuoli sairaalassa saamiinsa vammoihin. Pidätyksen takia Lamb of God joutui perumaan Tuska-keikkansa.
Hän pääsi 200 000 dollarin takuita vastaan vapaaksi kesällä 2012 Oikeudenkäynti tapauksesta alkoi 4. helmikuuta 2013. 5. maaliskuuta 2013 oikeudenkäynti saatiin päätökseen ja Blythe vapautettiin syytteistä.


title: Metropolis (anime)

text: Metropolis on vuonna 2001 valmistunut anime-elokuva, joka pohjautuu löyhästi Osamu Tezukan tekemään mangaan vuodelta 1949. Manga puolestaan oli paljolti vuoden 1927 elokuvan Metropolis innoittama.


title: Metropolis (anime)

text: Ohjaaja Rintaron mukaan Tezuka "tuskin olisi arvostanut" ajatusta Metropolis-elokuvasta, koska hän ei pitänyt varhaisia töitään kovinkaan suuressa arvossa.


title: Metropolis (anime)

text: Elokuva kertoo Kenichistä, joka yksityisetsiväsetänsä "Shunsaku Ban"in kanssa yrittää etsiä tohtori Laughtonia, jota epäillään mm. ihmisoikeuksien rikkomisesta sekä elinkaupasta. Valitettavasti kaksikon löytäessä tohtorin laboratorion se on jo ilmiliekeissä. Kenichi onnistuu kuitenkin pelastamaan palosta nuoren naisen, Timan. Paetessaan palopaikalta Kenichi ja Tima saavat peräänsä Rockin, joka tekee mitä tahansa tuhotakseen Timan.


title: Ren TV

text: REN TV () on yksi Venäjän suurimmista televisiokanavista. Sen omistavat 70-prosenttisesti Venäjän poliittista johtoa lähellä olevat yritykset Rossija-pankki (), Severstal () ja Surgutneftegaz () sekä loput 30 prosenttia luxemburgilais-saksalainen RTL Group.


title: Ren TV

text: Kanava on perustettu 1. tammikuuta 1997. Ren TV kuuluu katsojaluvuiltaan keskikastiin heti päätelevisiokanavien 1TV, NTV ja Rossija jälkeen.


title: Ren TV

text: REN TV -televisiokanava juontuu vuonna 1991 perustettuun tuotantoyhtiöön. Yritys teki laajalti sisältöä Venäjän päätelevisiokanaville. Tuotantoyhtiön perustaneet kaksi yksityishenkilöä Irena ja Dmitri Lesnevski muuttivat yhtiön REN TV televisiokanavaksi vuonna 1997.


title: Ren TV

text: REN TV:n omistusrakenne muuttui ajan myötä ja sen osakkaina ehtivät toimia Moskovan kaupunki, Lukoil ja RAO UES. Vuoteen 2005 mennessä Irena ja Dmitri Lesnevski omistivat 30 prosentin osuuden ja energiajätti RAO JeES 70 prosentin osuuden televisiokanavasta. Osapuolet myivät osakkeensa teräsyhtiö Severstalille, öljy- ja kaasuyhtiö Surgutneftegazille ja saksalaiselle Bertelsmannin omistamalle RTL:lle. Samalla kanava lopetti Venäjän poliittisen johdon kritisoimisen.


title: Ren TV

text: Vuonna 2007 omistus muuttui jälleen. Abros Capital Co. osti suurimman osan Severstalin ja Surgutneftegazin osuuksista. Abros Capital Co. on pietarilaisen Rossija-pankin tytäryhtiö. Pankin hallituksen puheenjohtaja Juri Kovaltšuk on Venäjän presidentin Vladimir Putinin läheinen ystävä. Kaupan myötä Rossija-pankki nousi Ren TV:n suurimmaksi omistajaksi 56 prosentilla.


title: Sorvarinjärvi

text: Sorvarinjärvi on Pudasjärven kaupungissa sijaitseva järvi. Järvi sijaitsee noin 15 kilometrin päässä kaupungin keskustaajamasta Kurenalta, ja noin neljä kilometriä Taipaleenharjun kylästä.


title: Sorvarinjärvi

text: Järvestä laskee Sorvarinoja Taipaleenharjussa olevaan Aittojärveen.


title: Sorvarinjärvi

text: Järvi on matala, ja siinä on runsaasti vesikasvillisuutta. Rannoilla on muutamia kesämökkejä.


title: Sorvarinjärvi

text: Järvestä saa kalastettua ahventa, haukea ja siikaa. Aiempina vuosina järvessä on ollut myös muikkua.


title: Maltan jalkapallomaajoukkue

text: Maltan jalkapallomaajoukkue edustaa Maltaa jalkapallon maajoukkuekilpailuissa. Joukkue ei ole koskaan selviytynyt arvokisojen lopputurnaukseen, ja koko historiansa aikana se on saavuttanut vain viisi voittoa virallisista otteluistaan.


title: Maltan jalkapallomaajoukkue

text: Ensimmäiset kaksi voittoa tulivat lukemin 2–0 ja 2–1 Kreikkaa ja Islantia vastaan Euroopan-mestaruuskilpailujen karsinnoissa 1975 ja 1982. Kolmas voitto oli 1–0-vierasvoitto Viroa vastaan vuonna 1993 maailmanmestaruuskilpailujen karsinnoissa. Malta saavutti neljännen voittonsa lukemin 2–1 kotonaan Unkaria vastaan EM-karsinnoissa 11. lokakuuta 2006. André Schembri teki Maltan kummatkin osumat. Muita hyviä tuloksia ovat kaksi tasapeliä (1–1 ja 2–2) Unkaria vastaan 1990 MM-karsinnoissa.


title: Maltan jalkapallomaajoukkue

text: Vuonna 2005 Maltan onnistui saavuttamaan 1–1-tasapelin Kroatiaa sekä Bulgariaa vastaan ja vuonna 2007 ystävyysottelussa Itävaltaa vastaan. Maaliskuussa 2008 Malta murskasi Liechtensteinin kotonaan peräti 7-1. Michael Mifsud teki ottelussa viisi maalia.


title: Maltan jalkapallomaajoukkue

text: Maltan jalkapallomaajoukkueen pääsponsori on Diadora.


title: Maltan jalkapallomaajoukkue

text: Maalivahdit:


title: Maltan jalkapallomaajoukkue

text: Puolustajat:


title: Maltan jalkapallomaajoukkue

text: Keskikenttäpelaajat:


title: Maltan jalkapallomaajoukkue

text: Hyökkääjät:


title: Hankiralli

text: Hankiralli on Helsingissä järjestettävä talviralli. Se oli yksi kolmesta 1960–1970-luvun suurrallista.


title: Hankiralli

text:
Jyväskylän Suurajojen vakiinnutettua asemansa katsottiin tarvittavan myös talvioloissa ajettavaa suomalaista rallia. Hankirallin varsinaisina ideoijina olivat 1950-luvulla tunnetut moottoriurheilijat Fred Geitel ja Lauri Hurme, joista jälkimmäinen toimi rallin ratamestarina kahdeksan kertaa ennen menehtymistään lento-onnettomuudessa vuonna 1962. Hankirallin järjestäjänä oli pitkään Helsingin Urheiluautoilijat ry ja se kuului osakilpailuna rallin SM-sarjaan sen perustamisesta, vuodesta 1959 lähtien.
Hankiralli ajettiin ensimmäisen kerran maaliskuussa 1955, jolloin voittajaksi ajoi pari Heikki Puustinen – Mika Tiivola Volkswagenilla. Kilpailun lähtö- ja maalipaikkana oli Helsinki, ja 1 800 kilometrin pituisen reitin välietappeina olivat Lahti, Kouvola, Mikkeli, Jyväskylä, Saarijärvi, Virrat, Parkano, Tampere, Loimaa ja Turku. Rallin osanottajia oli 52, joista yli puolet, 27, joutui keskeyttämään. Ensimmäisessä kilpailussa oli kotimaisten ajajien ohella mukana yksi ruotsalainen, ja vuonna 1957 ruotsalaisia osallistujia oli jo kolme. Ensimmäinen ulkomainen voittaja oli Ruotsin Carl-Magnus Skogh vuonna 1962.


title: Hankiralli

text: Hankirallin syntyyn liittyy kiinteästi myös suomalaisten ralliautoilijoiden oman järjestön perustaminen, ja Fred Geitel ja Lauri Hurme olivat myös järjestäytymisajatuksen isät. Urheiluautoilijat-niminen yhdistys perustettiin epävirallisesti jo vuonna 1953, mutta yhdistysrekisteriin se merkittiin huhtikuussa 1955, hieman ensimmäisen Hankirallin jälkeen. Autourheiluharrastuksen kasvu ja alan paikallisyhdistysten perustaminen johti valtakunnallisen järjestön, Suomen Urheiluautoilijoiden Liiton (SUAL) perustamiseen vuonna 1963. Uuden järjestön aloittaessa toimintansa siihen kuului 13 paikallisyhdistystä ja niiden kautta noin 1 200 henkilöjäsentä.


title: Hankiralli

text: Alkuperäisessä muodossaan Hankirallia ajettiin 1970-luvulle saakka, jolloin se oli pakko siirtää pääkaupunkiseudun ulkopuolelle. Tällöin Helsingin lähistöltä ei enää löytynyt rallikäyttöön soveltuvaa tiestöä. Rallin hiipumiseen seuraavalla vuosikymmenellä vaikutti myös järjestävän seuran, Helsingin Urheiluautoilijat ry:n politisoituminen. Pitkäaikaisen kilpailunjohtajan Jorma Saarikiven mukaan Helsingin Urheiluautoilijoiden johtohenkilöillä ei ollut 1980-luvulla enää juuri "rakkaussuhdetta lajia kohtaan".


title: Hankiralli

text: Nykyään Hankirallin eli Hankiksen perinteitä vaalii vuonna 1996 perustettu Hankiralli-yhdistys ry. Vuoteen 2007 mennessä Hankiralli on järjestetty 47 kertaa.


title: 19. divisioona (jatkosota)

text: 19. divisioona oli Vaasan sotilasläänin perustama jatkosodan suomalainen yhtymä. Sotilaslääniin kuuluivat Vaasan suojeluskuntapiiri, Etelä-Pohjanmaan Itäinen suojeluskuntapiiri sekä Etelä-Pohjanmaan Läntinen suojeluskuntapiiri, jotka kattoivat Vaasan läänin läntiset rannikkoseudut ja itäisen sisämaan. Perustaminen aloitettiin 17. kesäkuuta 1941 Rangellin hallituksen puolustusministerin Rudolf Waldenin määrättyä puolustusvoimat ylimääräisiin harjoituksiin.


title: 19. divisioona (jatkosota)

text: Perustamisen jälkeen divisioonaan kuuluivat mm. seuraavat yksiköt:


title: 19. divisioona (jatkosota)

text: 19. divisioona pyrittiin varustamaan määrävahvuuksien mukaisesti, mutta aivan kaikilta osin niihin ei päästy.19. divisioona jäi perustamisalueelleen Päämajan reserviksi, jonka käyttö riippuisi valittavasta toimintasuunnitelmasta (puolustuksellinen tai hyökkäyksellinen).


title: 19. divisioona (jatkosota)

text: Yhtymien Päämajalle laatimien määräaikaisilmoitusten mukaan 19. divisioonan kokonaistappiot olivat kaatuneina, haavoittuneina ja kadonneina yhteensä 4 813 miestä, tosin yhtymä lakkautettiin käytännössä tammikuussa 1942.


title: Rahan historia Suomessa

text: Rahan historia Suomessa alkoi turkisten, lähinnä oravannahkojen vaihdannalla esihistoriallisena aikana. Varhaisimmat Suomesta löytyneet metallirahat ovat roomalaisia rahoja parin tuhannen vuoden takaa. 400-luvulla Suomeen tuotiin varhaisbysanttilaisia soliduksia. Viikinkiajalta ja ristiretkien ajalta Suomesta tunnetaan jo runsaasti kolikkolöytöjä.


title: Rahan historia Suomessa

text: Markka-niminen valuutta oli käytössä Suomen alueella jo keskiajalla, ja sen käyttö jatkui 1700-luvun lopulla tapahtuneeseen Kustaa III:n rahauudistukseen asti. Venäjän vallan alkupuolella vuoden 1840 raharealisaatioon saakka Suomessa oli liikkeessä sekä Ruotsin että Venäjän rahaa. Suomen markka oli maan rahayksikkö vuosina 1860–2002. Vuonna 2002 Suomessa otettiin käyttöön Euroopan unionin yhteinen valuutta euro.


title: Rahan historia Suomessa

text: Suomen sana "raha" merkitsee alun perin turkista, lähinnä oravannahkaa. Turkikset ovat olleet esihistoriallisena aikana merkittäviä vaihdon välineitä Suomessa ja laajalti Pohjois-Euroopassa. Nykysuomalaisten esivanhemmilla on ollut tiiviit kaupankäynnin tai lahjojen vaihdannan suhteet eri suuntiin, ja tässä turkikset ovat otaksuttavasti olleet merkittävässä osassa. Suomalaiset ovat usein myyneet tai antaneet ulkomaalaisille turkiksia, ja saaneet vastineeksi aineita ja esineitä, joita ei Suomessa tuotettu.


title: Rahan historia Suomessa

text: "Kolikko" on ilmeisesti suomessa omaperäinen sana. Sana on onomatopoeettinen, ja se kuvaa metallirahan kolinaa.


title: Rahan historia Suomessa

text: Varhaisimmat Suomesta tavatut rahat ovat roomalaisia hopeadenaareja ja kuparirahoja 100-luvulta. Osa niistä on luultavasti kulkeutunut Suomeen vasta 100-luvun jälkeen. Kaksi roomalaista kolikkolöytöä voidaan yhdistää muinaisjäännöksiin varhaiselta rautakaudelta, ja ne lienevät tulleet Suomeen Itä-Baltian kautta.


title: Rahan historia Suomessa

text: Pohjanmaalta on löydetty myöhäisroomalaisia, 400- ja 500-luvulle ajoittuvia kultarahoja, soliduksia, jotka ovat tulleet maahan ilmeisesti Ruotsin kautta.


title: Rahan historia Suomessa

text: Soliduksien tuonnin päättymisen jälkeisiltä kolmelta vuosidadalta ei Suomesta taaskaan ole rahalöytöjä. Vuoden 800 tienoilla Suomenlahden kautta avattiin kauppatie Ruotsista Venäjälle, ja reitin eräästä alkuetapista Ahvenanmaalta on löydetty 830–950-luvuille ajoittuvia raha-aarteita, joihin kuuluu yli 1 300 itämaista hopearahaa, dirhemiä. Manner-Suomesta dirhemeitä on löytynyt vähemmän.


title: Rahan historia Suomessa

text: 1000-luvulla hopearaha yleistyi Varsinais-Suomessa ja Hämeessä ja myöhemmin myös Karjalassa. Siltä ajalta on tallessa noin tuhat englantilaista ja yli 4 000 saksalaista hopearahaa sekä skandinaavisia, böömiläisiä, bysanttilaisia, unkarilaiaisia ja italialaisia hopearahoja. Viikinkiajan rahat olivat helposti käsiteltävässä muodossa Suomeen tuotua hopeaa, jota käytettiin vaihdon välineenä ja korujen raaka-aineena. Rahoja punnittiin ja leikattiin, ja niitä käytettiin painon mukaan. Rahataloutta ei Suomessa siihen aikaan vielä ollut. Hopean tuonti Suomeen väheni 1000-luvun puolivälissä, ja raha alkoi yleistyä Suomessa jälleen 1200–1300-luvuilla.


title: Rahan historia Suomessa

text: Suomessa tehtiin myös jonkin verran eräänlaisia kopioita vieraista rahoista, lähinnä anglosaksisista ja bysanttilaisista. Myös Ruotsissa, Norjassa ja Tanskassa kopioitiin näihin aikoihin rahaa. Suomen kopiorahat on tehty tavallisella rahanlyöntitekniikalla, joten niitä olisi voitu sarjavalmistaa. Niitä ei kuitenkaan ole löydetty kovin monta. Pekka Sarvas tunsi vuoden 1973 tutkimuksensa mukaan niitä Suomen museoista 15 kappaletta lukuun ottamatta muilla tavoin kuin lyömällä tehtyjä. Rahojen ei ilmeisesti ole ollut tarkoitus esittää tarkoin alkuperäistä, sillä Suomessa rahat teki arvokkaiksi niiden metalli, eikä kaukaisissa maissa niillä ollut sopimusarvo. Sittemmin löydettyjen kopiorahojen määrä on kaksinkertaistunut. Vuonna 2014 artikkelissaan Tuukka Talvio kyseenlaistaa osan bysanttilaisten rahojen kopioista suomalaisen alkuperän, mutta katsoo, että osa todennäköisesti on lyöty Lounais-Suomessa. Samalla hän myös kertoo uuden kopiorahatyypin löytymisestä, josta ei vielä ole tutkimuksia.


title: Rahan historia Suomessa

text: Monien paikkojen kansanperinne kertoo maahan kätketyistä raha-aarteista. Näiden päällä saattoi maata aarteen vartija-olento tai loimuta virvatuli. Monista oikeasti löytyneistä raha-aarteista on esitetty, että ne on kätketty maahan vaaran uhatessa. Myös kansanperinne usein kertoo aarteiden syntyneen tällä tavoin. Muitakin selityksiä on annettu: aarteiden kätkeminen saattoi liittyä maagisiin uskomuksiin tai yksinkertaisesti turvallisten säilytysmahdollisuuksien puutteeseen. Rahoja on löydetty myös haudoista, joihin niitä on laitettu vainajien mukaan.


title: Rahan historia Suomessa

text: Kun Suomi liitettiin Ruotsiin, käyttöön vakiintui ruotsalainen raha. Se yleistyi Ahvenanmaalla 1200-luvulla ja mantereella 1300-luvulta alkaen, sisämaassa 1400-luvulla. Etelä-Suomessa käytettiin ruotsalaisen rahan rinnalla keskiajalla yleisesti myös liivinmaalaista rahaa, joka oli lyöty useimmin Tallinnassa. Joitain englantilaisia ja saksalaisia kultarahojakin käytettiin. Suomen Turussa toimi rahapaja noin vuosina 1410–1558.


title: Rahan historia Suomessa

text: Vanhin tunnettu Suomessa käytetty rahayksikkö on kuusinainen, jonka arvo vastasi kuutta penninkiä. Nimeä on käyttänyt jo Mikael Agricola kirjallisissa tuotoksissaan, vaikka rahayksikkö oli käytössä jo ennen hänen syntymäänsä, ainakin 1400-luvulta alkaen.


title: Rahan historia Suomessa

text: Ruotsin rahajärjestelmän perusta oli laskuyksikkö markka ("mark"), joka jaettiin kahdeksaan äyriin ("öre"). Suurin leimattu raha oli aurto, joka vastasi äyrin kolmasosaa ja 1520-luvulta alkaen puolta äyriä. Sitä ennen ainoat rahat olivat penninki (1/192 markkaa) ja sen puolikas ropo. Kustaa Vaasaa edeltäneeltä ajalta säilyneistä Turun rahoista valtaosa on aurtoja ja aurron puolikkaita; myös joitain penninkejä valmistettiin. Turussa lyödyn kolikon nimi oli suomeksi "kuusinainen", ruotsiksi "fyrk" ja latinaksi "abo". Suomenkielinen nimi tulee sen alkuperäisestä arvosta kuusi penninkiä. Ruotsinkielinen nimi puolestaan tulee sanoista "fyra penningar" eli neljä penninkiä, mihin kolikon arvo myöhemmin laski.


title: Rahan historia Suomessa

text: Kustaa Vaasan hallituskaudella Ruotsi-Suomessa pantiin liikenteeseen suuria hopearahoja, nimellisarvoltaan äyri (1522), markka (1536) ja taaleri (1534). Hopea oli 1620-luvulle asti käytännössä ainoa rahametalli. Kuparirahaa alettiin lyödä vuonna 1624. Vuosina 1644–1778 käytettiin myös plootuja, kookkaita kuparilevyrahoja. Ruotsi otti käyttöön paperirahan 1661.


title: Rahan historia Suomessa

text: Ruotsissa tehtiin rahauudistus vuonna 1776 inflaation pysäyttämiseksi. Samalla perusyksiköksi tuli riikintaaleri. Ruotsin vallan viimeisinä vuosikymmeninä Suomessa käytettiin kahteen otteeseen paikallisluontoista paperirahaa. Sotilasviranomaiset laskivat 1790 liikkeeseen omia tilapäisseteleitään, ja vuosina 1806–1808 toiminut Turun diskonttolaitos antoi myös seteleitä.


title: Rahan historia Suomessa

text:
Varhaisimmat Suomesta löytyneet venäläiset rahat ovat peräisin kätköstä vuoden 1100 tienoilta Karjalasta. Venäläisiä 1500- ja 1600-luvun rahoja on löydetty paljon Karjalasta ja 1700-luvun hopearuplia ja kuparikopeekoita laajalta alueelta Itä-Suomesta. Isonvihan ja pikkuvihan aikana 1700-luvun alkupuolella koko Suomi oli venäläisten valtaama, ja myös venäläistä rahaa käytettiin. Vuoden 1743 jälkeen venäläisen kuparirahan käyttö kiellettiin, mutta hopearahaan ei otettu kantaa.
Venäjän vallattua Suomen Venäjän ruplasta tuli 29. joulukuuta 1809 annetulla julistuksella Suomen suuriruhtinaskunnan “pää- ja perustusmynti eli raha”. Myös Ruotsin raha säilyi edelleen yleisessä käytössä viranomaisten kielto- ja rajoitusyrityksistä huolimatta. Turussa 1811 perustettu tuleva Suomen Pankki sai oikeuden painaa seteleitä, elokuusta 1812 alkaen aluksi 20, 50 ja 75 kopeekan arvoisia pikkuseteleitä. Pankin muutettua Helsinkiin 1819 setelien painaminen jatkui siellä. Vuonna 1819 alettiin painaa suurempia, 1, 2 ja 4 ruplan seteleitä. Rupla-arvoisten setelien painatus siirrettiin Pietariin 1821 ja kopeekka-arvoisten 1824. Seteleihin tuli uutena piirteenä kapea koristekehys, jonka nurkissa oli nimellisarvon mukaan joko tähtikuvio, kruunu tai Suomen leijonavaakuna. 1820-luvun aikana seteleihin ilmestyivät myös koholeima, vesileima, numerointi ja allekirjoitus.


title: Rahan historia Suomessa

text: Vuonna 1840 Suomessa toteutettiin raharealisaatio, jossa palautettiin rahan “todellinen” arvo sitomalla setelit jälleen hopeaan. Samalla hopearuplasta tuli Suomen pääraha myös todellisuudessa eikä vain periaatteessa. Ruotsalaiset setelit vaihdettiin hopearahaan, ja ne katosivat kierrosta parissa vuodessa. Vanhojen setelien tilalle painettiin uudet hopeakatteiset setelit, joiden nimellisarvoiksi tuli 3, 5, 10 ja 25 ruplaa. Setelit olivat aiemmista poiketen kaksipuolisia ja osittain värillisiä, ja ne olivat teknisesti ja taiteellisesti aikaansa nähden korkeatasoisia. Setelien ohella Suomessa käytettiin hopeakolikoita. Suomen Pankista tuli uudistuksen yhteydessä todellinen setelipankki, joka pystyi toiminaan entistä monipuolisemmin niin kotimaassa kuin ulkomaillakin.


title: Rahan historia Suomessa

text: Valtiovarainpäällikkö Fabian Langenskiöldin aloitteesta senaatti esitti joulukuussa 1859 keisarille, että Venäjän setelit eivät olisi Suomessa enää käypiä nimellisarvostaan, vaan todellisesta hinnasta, joka määräytyisi Pietarin pörssissä. Taustalla oli Krimin sodasta vuosina 1853–1856 johtunut Venäjän talouden epävakaus, jolloin Suomen Pankki oli lopettanut ruplamääräisten seteliensä lunastamisen hopealla. Suomi anoi lupaa omalle rahalleen ja sai sen lopulta 4. huhtikuuta 1860, kun keisari Aleksanteri II allekirjoitti "".


title: Rahan historia Suomessa

text: Aluksi markan kurssi oli sidottu ruplan arvoon: yksi markka vastasi ruplaa. Rahan nimi valittiin kilpailulla.


title: Rahan historia Suomessa

text: Markka sidottiin hopeakantaan vuonna 1865 – ilman Venäjän ruplaa. Tällöin naula hopeaa vastasi arvoltaan 94,48 markkaa. Vuonna 1878 markka sidottiin kultakantaan, jolloin 20 markkaa vastasi arvoltaan 6,45 grammaa kultaseosta, jossa oli 900 promillea kultaa.


title: Rahan historia Suomessa

text: Vuosina 1945–1947 markka devalvoitiin useita kertoja, samoin jälleen vuonna 1957. Niinpä 1950-luvulla markan arvo oli enää vajaa sadasosa siitä, mikä se oli ollut ennen ensimmäistä maailmansotaa. Vuonna 1962 säädettiin uusi rahalaki, joka tuli voimaan seuraavan vuoden alussa. Tällöin toteutettiin rahauudistus, jonka jälkeen uusi markka vastasi sataa vanhaa markkaa ja uusi penni yhtä vanhaa markkaa.


title: Rahan historia Suomessa

text: Vuonna 1991 markka sidottiin Euroopan valuuttayksikkö ecuun, mutta jouduttiin parin kuukauden sisään irrottamaan jälleen yhdellä 12 prosentin devalvaatiolla. Markka kellutettiin taas 1992 ja se liittyi Euroopan valuuttajärjestelmään 1996.


title: Rahan historia Suomessa

text: 1. tammikuuta 1999 Suomen markka liittyi Euroopan unionin yhteisvaluutta euroon ja lakkasi siten käytännössä olemasta itsenäisenä valuuttana. Eurokolikot ja -setelit otettiin Suomessa ja muissa euromaissa käyttöön 1. tammikuuta 2002.


title: Nationalteatern

text: Nationalteatern oli ruotsalainen rockyhtye ja teatteriryhmä. Se perustettiin 1960-luvun lopulla Göteborgissa. Yhtyeellä oli suuri rooli vasemmistolaisessa progg-kulttuuriliikkeessä 1970-luvulla.


title: Nationalteatern

text: Nationalteatern muotoutui Lundissa 1960-luvun lopulla teatteriseura Gorillateaternista. Vuonna 1971 se muutti Göteborgiin. Teatteriryhmä oli koossa vuoteen 1993 asti.


title: Nationalteatern

text: Yhtyeen esikoisalbumi "Ta det som ett löfte ... ta det inte som ett hot" ilmestyi vuonna 1972. Vuonna 1974 ilmestyi "Livet är en fest" -albumi, joka on yhtyeen yksi tunnetuimmista albumeista. Se sisältää useita klassikoiksi nousseita kappaleita, kuten nimikappale "Livet är en fest".


title: Nationalteatern

text: Ruotsalainen artisti Magnus Uggla on tehnyt omat versionsa Nationalteaternin kappaleista "Livet är en fest" ja "Speedy Gonzales" albumillaan "Allting som ni gör kan jag göra bättre".


title: Kultainen pesäpallomaila

text: Kultainen pesäpallomaila on palkinto, joka myönnetään Ramopunk-alan ansioituneelle taholle.


title: Kultainen pesäpallomaila

text: Pesäpallomaila-palkinnon lahjoittivat Woimasointu levy-yhtiö ja Häiriköt-yhtye. Mailan on suunnitellut ja neljä ensimmäistä palkintoa toteuttanut Häiriköiden Erkko Salonen.


title: Kultainen pesäpallomaila

text:
Palkinto myönnettiin ensimmäisen kerran Ämyrockin päätösklubilla 3. heinäkuuta 2004 Ramopunk.com -sivujen ylläpitäjälle, M!ka Vesteriselle.
Tuomariston perusteluissa todettiin muun muassa näin: "riippuvuutta aiheuttava, usein päivitettävä infopiste ja kokoontumispaikka hyvän musiikin ystäville" sekä "sivusto on ollut mukana aktivoimassa jo olemassa olevia bändejä ja kaivamassa jo kerran kuopattuja bändejä eloon haudan takaa saattamalla yhteen samanhenkisiä ihmisiä"


title: Kultainen pesäpallomaila

text: Vuoden 2005 palkinnon sai pitkän linjan punk-muusikko Miika Söderholm, joka on Ypö-Viis -yhtyeen kautta koko suomalaisen punkin uranuurtajia ja teki ramopunkkia ennen kuin koko käsitettä oli keksitty. Ypö-Viis oli innoittajana esimerkiksi Luonteri Surfille, jonka väki innostui Ayshire-levyjen kautta julkaisemaan Ypö-Viiden tuotantoa ja innosti Söderholmin taas ramopunkin pariin ja perustamaan Pojat-yhtyeen. Pojat on yksi kolmesta kotimaisen ramopunkin peruspylväästä yhdessä Luonteri Surfin ja Ne Luumäet -yhtyeen kanssa. Ilman Ypö-Viiden pohjatyötä ja tätä myöhempää yhtyekolmikkoa ei ehkä koko kotimaista ramopunkkia olisi olemassa Suomessa ainakaan nykyisessä muodossaan. Ypö-Viiden ja Poikien lisäksi hän on soittanut myös kokoonpanoissa Ne Luupojat Surf, Debbie ja Surfpoika Rex.


title: Kultainen pesäpallomaila

text: Söderholmin ansioluetteloa täydentää vielä muun muassa se, että hän on ramopunkkisen kansallislaulun, Mä uskon meihin -kappaleen toinen tekijä ja hänen käsialaansa on myös muun muassa punk-klassikko Energia on A ja O.


title: Kultainen pesäpallomaila

text: Vuoden 2006 palkinnon sai radiotoimittaja Njassa, joka on työssään Radio Helsingissä tuonut kiitettävästi esille ramopunk-yhtyeitä sekä soittamalla näiden musiikkia ja arvioimalla levyjä, että kutsumalla yhtyeitä haastatteluihin. Näin hän on esitellyt ramopunkkia suurelle yleisölle ja nostanut esille soittoluetteloiden ulkopuolista musiikkia.


title: Kultainen pesäpallomaila

text: Vuoden 2009 palkinto luovutettiin 6.3.09 Ramopunk.comin 7-vuotissyntymäpäiväbileissä tamperelaiselle Vastavirta-klubille. Palkinnon vastaanotti Vastavirran puolesta klubin puuhamies, keikkavastaava ja baarimikko Piitse.


title: Kultainen pesäpallomaila

text: Vuoden 2011 palkinto luovutettiin 9.3.12 Ramopunk.comin 10-vuotissyntymäpäiväbileissä Yy kaa koo nee: Ramopunk! -kirjan kirjoittaja Jari "Jeke" Marjalalle.


title: Kultainen pesäpallomaila

text: Vuoden 2012 palkinto luovutettiin 10.3.12 Ramopunk.comin 10-vuotissyntymäpäiväbileissä yhdelle suomalaisen ramopunkin tienraivaajista Harri "Heko" Montoselle, jonka ansioluettelosta löytyy mm, Ne Luumäet, Luupojat Surf, Rehtorit, Surfpoika Rex, Converse-kerho, Ramoviisut, monet sävellykset muille bändeille, monen levyhankkeen taustapiruna toimiminen ja ramopunk-tapahtumien juontaminen lukuisien sivupersooniensa kanssa.


title: Kultainen pesäpallomaila

text:
Erkko Salonen Häiriköt-yhtyeestä ja Hannu Jokinen Woimasointu -levy-yhtiöstä.
Kirjailija Leena Lehtolainen ja Ramopunk.com -sivujen ylläpitäjä M!ka Vesterinen
Kirjailija Leena Lehtolainen ja Kimmo Liskomäki Kimmo Liskomäen Pitkät Kalsarit -yhtyeestä.
Suomen ahkerin keikoilla käyvä ramopunkkari Kimmo “Rauman Kimmo” Aaltonen ja ex-festivaalipromoottori Harri “Hartza” Miettinen.


title: Kultainen pesäpallomaila

text: Kirjailija Leena Lehtolainen ja Ramopunk.com -sivujen ylläpitäjä M!ka Vesterinen, Woimasointu-levy-yhtiön Hannu Jokinen ja ex-festivaalipromoottori Harri “Hartza” Miettinen.


title: Kultainen pesäpallomaila

text: Kirjailija Leena Lehtolainen ja Ramopunk.com -sivujen ylläpitäjä M!ka Vesterinen ja ex-festivaalipromoottori Harri “Hartza” Miettinen.


title: Lego Pirates

text: Lego Pirates on Lego-tuotesarja, joka tuli markkinoille vuonna 1989. Sarja pohjautuu 1500-luvulla tapahtuneeseen Karibian vesillä ja muilla merillä vallinneeseen merirosvojen ja erilaisten kauppayhtiöiden taistoon. Suomenkielinen nimi sarjalle on "Lego Merirosvot". Merirosvot olivat 1980-luvun lopulla Lego-yhtiön lippulaiva.. Sarja on tehnyt paluun 2000-luvulla.


title: Lego Pirates

text: Sarjojen rakenne seurailee muiden Lego-sarjojen tavanomaista rakennetta sisältäen yhden suuremman laivan, yhden suuremman saarekkeen joka rakennetaan pohjalevyä käyttäen sekä vaihteleva määrä pienempiä saarekkeita sekä veneitä.


title: Lego Pirates

text: Sarjasta on olemassa myös Lego Duplo -versio, joka on suunnattu nuoremmille lapsille.


title: Lego Pirates

text: Sarjassa seikkailevat hahmot voidaan jakaa kolmeen erilaiseen ryhmittymään:


title: Lego Pirates

text: Merirosvo-aiheiset setit joita julkaistiin vuodesta 1989 vuoteen 1997 asti. Merirosvot seikkailivat yleensä Kaartilaisia vastaan aarretta metsästäen. Merirosvot eivät erottaudu erilaisiksi ryhmiksi kuten heidän vastustajansa Kaartilaiset.


title: Lego Pirates

text: Merirosvojen vastapainona toimineet Kaartilaiset pohjautuvat erilaisiin siirtomaita hankkineiden valtakuntien merelliseen armeijaan. Kaartilaiset jakautuvat kolmeen selvään ryhmään jotka erottuvat helposti pukeutumisellaan (eli Lego-minihahmon erilaisilla torson kuvioinneilla sekä hahmojen hatuista). Nämä ryhmät ovat vuosien 1988-91 siniset (ranskalaiset), vuosien 1992-95 punaiset (englantilaiset) sekä vuosien 1996-97 Konkistadorit.


title: Lego Pirates

text: Vuonna 1994 ilmestynyt Saarelaiset (englanniksi Islanders) erosi suuresti Merirosvoista ja Kaartilaisista. Saarelaisilla oli vain yksi merikelpoisen veneen sisältävä setti ("Katamaraani", nro. 6256), muut setit sijoittuivat maantasolle.


title: Mitsubishi Electric

text: Mitsubishi Electric tai Mitsubishi denki kabushikigaisha () on vuonna 1921 Tokiossa perustettu japanilainen julkinen yritys. Yhtiön toimitusjohtajana toimii Setsuhiro Shimomura.


title: Mitsubishi Electric

text: Yritys tuottaa energia- ja sähkötuotteita, sähkölaitteita, teollisuusautomaatiota, kotitaloustuotteita, kommunikaatiojärjestelmiä ja aurinkokennoja sekä satelliitteja. Yritys kuuluu Mitsubishi-konserniin.


title: Mitsubishi Electric

text: Vuoden 2011 alussa MELCO sai Turkin liikenneministeriöltä 561 miljoonan dollarin arvoisen tilauksen kahdesta tietoliikennesatelliitista (Turksat 4A ja Turksat 4B). MELCO voitti kilpailussa eurooppalaisen Astriumin ja yhdysvaltalaiset Lockheed-Martin ja Orbital Sciences-yhtiöt. Tällaiset urakat ovat usein länsimaisten myyjien kohdalla vahvasti poliittisesti tuettuja. Japanin voitto voi olla merkki Japanin aktivoitumisessa avaruusalalla, sen teollisuus voi siirtyä vientimoodiin kuten muut Aasian avaruusvaltiot.


title: Mitsubishi Electric

text:
Vuonna 2003 Hitachi ja Mitsubishi Electric perustivat yhteisyrityksen nimellä "Renesas Technology", josta tuli myöhemmin Renesas Electronics.
Mitsubishin, NECin ja Hitachin DRAM muistien valmistus siirtyi Elpida Memory yhtiölle.


title: Mitsubishi Electric

text: Mitsubishi Electric oli vuonna 2012 maailman 37. suurin autoteollisuuden osatoimittajayritys.


title: Mitsubishi Electric

text: Mitsubishi Electricin tuotteita on muun muassa:


title: Street Fighter (elokuva)

text: Street Fighter on vuonna 1994 ensi-iltansa saanut toimintaelokuva, joka pohjautuu "Street Fighter II" -videopeliin. Sen on käsikirjoittanut ja ohjannut Steven E. de Souza. Elokuvan päärooleja esittävät Jean-Claude Van Damme ja Raúl Juliá. Elokuvassa esiintyvät myös australialainen poplaulaja Kylie Minogue sekä kuuluisa alkuperäisamerikkalainen Wes Studi.


title: Street Fighter (elokuva)

text: Tarina perustuu videopeliin Street Fighter II. Elokuvaa varten hahmojen taustatarinoita muunneltiin ja se suunniteltiin kokoperheen toimintaseikkailuelokuvaksi. Lisäksi elokuvaan kylvettiin paljon huumoria, joka sai pelin fanikunnalta ja kriitikoilta nyrpeän vastaanoton. Kaikki "Street Fighter II:n" ja sen "Super"-painoksen hahmot esiintyvät elokuvassa lukuun ottamatta Fei Longia (Bruce Leen mukaan mallinnettu hahmo).


title: Street Fighter (elokuva)

text: Allied Nations (AN)-armeija on hyökännyt kuvitteellisen kaakkoisaasialaisen "Shadaloon" valtion pääkaupunkiin. Kenraali M. Bison (Raul Julia) ottaa panttivangikseen 15 ihmistä ja vaatii 20 miljardia dollaria maksettavaksi kolmen päivän sisään.


title: Street Fighter (elokuva)

text: AN:n joukkoja johtaa eversti William F. Guile (Jean-Claude Van Damme). Apunaan hänellä on brittiläinen AN-tiedustelija Cammy White (Kylie Minogue) sekä alkuperäisamerikkalainen T. Hawk (Gregg Rainwater). Hän onnistuu pidättämään Bisonin aserahtaajan Viktor Sagatin (Wes Studi) laittoman häkkitaistelun aikana ja ottaa palvelukseensa kaksi häntä huijannutta kaverusta Ryu Hoshi (Byron Mann) ja Ken Mastersin (Damien Chapa), jotka yhdessä Guilen ohjeistuksella lavastavat Sagatin paon ja Guilen kuoleman.


title: Street Fighter (elokuva)

text: Tämän tarkoituksena on paljastaa Bisonin piilopaikka, jotta Guile pystyy johtamaan hyökkäystä ja pelastaa Bisonin sieppaamat panttivangit.


title: Street Fighter (elokuva)

text: Guilen suunnitelmia mutkittaa GNT-uutisreportteri Chun Li Zang (Ming Na), joka haluaa tappaa Bisonin kostoksi isänsä surmauttamisesta. Hänen apunaan toimivat entinen nyrkkeilijä Balrog (Grand L. Bush) ja entinen sumopainija Edmond Honda. Samalla Guilen siepattu asetoveri ja ystävä Carlos Blanka on joutunut Bisonin supersotilaskokeiden uhriksi ja muuttunut hirvittäväksi puoli-ihmiseksi.


title: Roger Garaudy

text: Roger Garaudy eli Ragaa (17. heinäkuuta 1913 Marseille, Ranska – 13. kesäkuuta 2012) oli ranskalainen kirjailija ja tunnettu holokaustin kieltäjä. Hän liittyi Ranskan kommunistisen puolueen jäseneksi vuonna 1933.


title: Roger Garaudy

text: Vuonna 1998 Garaudy tuomittiin 240 000 frangin sakkoihin ”rodun herjaamisesta” kirjassa "Mythes fondateurs de la politique israélienne" (1995). Hän oli yksi vuoden 2002 Muammar Gaddafin kansainvälisen rauhanpalkinnon saajista.


title: Roger Garaudy

text: Garaudy oli toisessa maailmansodassa sotavankina Djelfassa, Algeriassa. Hän kääntyi islaminuskoon virallisesti vuonna 1982 ja otti silloin käyttöön nimen Ragaa. Garaudy kuoli 98-vuotiaana Pariisin lähellä kesäkuussa 2012.


title: Roger Garaudy

text: Garaudyn tuotantoon kuuluu yli kaksikymmentä teosta.


title: Aarne Muukkonen

text: Aarne Armas Muukkonen (10. toukokuuta 1930, Helsinki – 4. toukokuuta 1995, Helsinki) oli suomalainen sotakirjailija.


title: Bank Street

text: Bank Street oli monikäyttöinen stadion Manchesterissa, Englannissa. Sitä käytettiin eniten jalkapallon pelaamiseen ja se oli Manchester Unitedin historian toinen kotikenttä. Stadion veti 50 000 ihmistä. United muutti Bank Streetille vuonna 1893 North Roadilta ja muutti pois nykyiselle kotistadionilleen Old Traffordille vuonna 1910.


title: Miika Söderholm

text: Miika Söderholm on suomalainen punkmuusikko ja ramopunkkari. Hänen yhtyeitään ovat olleet muun muassa Ypö-Viis ja Pojat.